Afn.az > Çap versiyası > “Azərsun”un sponsoru olduğu verilişdə ermənilər “Can Qarabağ” oxudular-\nƏsas Səhifə > Xəbər / Manşet / Son Dəqiqə / Banner > “Azərsun”un sponsoru olduğu verilişdə ermənilər “Can Qarabağ” oxudular-\n“Azərsun”un sponsoru olduğu verilişdə ermənilər “Can Qarabağ” oxudular-\nAzərbaycanlılar şirkəti sponsorluqdan imtina etməyə çağırır\nRusiyanın məşhur “Pole çudes” şousunda erməni iştirakçı efirdə “Can Qarabağ” mahnısını səsləndirib.\nAFN xəbər verir ki, “Azərsun Holdinq”in (daha dəqiqi, “Azərsun” məhsulu olan “Azərçay”ın) sponsorları sırasında yer aldığı verilişdə erməni iştirakçının ifasından sonra aparıcı Leonid Yakuboviç “Azərçay”ın reklamını səsləndirib.\nAzərbaycanlı sosial şəbəkə istifadəçiləri buna olduqca kəskin reaksiya veriblər. Verilişin həmin buraxılışının videosu youtube kanalından silinsə də, müxtəlif mənbələrdə həmin hissə qalmaqdadır. Parçanı redaksiyamıza göndərən oxucular “Azərsun”un verilişin sponsorluğundan imtina etməsinin vacibliyini önə çəkirlər.\nQeyd edək ki, a24.az məsələyə millət vəkillərindən münasibət öyrənib. Millət vəkili Vahid Əhmədov “Azərsun”un həmin verilişə rəsmi olaraq etiraz etməsini və sponsorluqdan imtina etməsini tələb edib. O, bildirib ki, maliyyə dəstəkçisi olduğumuz verilişdə erməni təxribatının törədilməsi mümkünsüzdür: “Bunu qətiyyətlə pisləyirəm. Belə bir verilişdə bizim səsimizi dünyaya çatdırmaq əvəzinə, ermənilərin təxribatı canlandırılırsa, “Azərçay” necə sponsorluq edə bilər? Bununla bağlı holdinq sponsorluqdan imtina etməli və rəsmi olaraq öz etirazını bildirməlidir. Çünki Azərbaycan brendi olan “Azərçay”ın maliyyə dəstəyi verdiyi verilişdə erməninin “Can Qarabağ” mahnısını öz dilində ifa etməsi yolverilməzdir.\nErməni təxribatından söhbət düşmüşkən deyə bilərəm ki, onların təxribatı bitən deyil. Üzdə bir söz danışıb, arxada başqa söz danışan millətdir. Buna görə də onların təxribatlarının qarşısını maksimum dərəcədə almaq lazımdır. Rusiyada fəaliyyət göstərən bir sıra Azərbaycanın diaspora təşkilatları var ki, onlar belə vəziyyətlərdə narazılıq edib, etirazlarını bildirməlidir”.\nDeputat Aqil Abbas bildirib ki, bu durum ciddi təxribatdır və Azərsun həmin verilişə olan maliyyə dəstəyini dayandırmalıdır: “Bu məsələ haqqında məlumatım yox idi. Madam ki, deyirsiniz məsələ belədir, bu cür təxribat hallarının törədilməsi yolverilməzdir. “Azərsun” da bu hadisədən sonra öz sponsorluğunu dayandırmalı və ciddi şəkildə həmin verilişə öz etirazını bildirməlidir”.\nFazil Mustafa və Çingiz Qənizadə də məsələyə münasibət bildiriblər. Çox maraqlıdır ki, F.Mustafa şirkətin sponsorluq etdiyi verilişin proqram siyasətinə qarışa bilmədiyini deyib. Ç.Qənizadə isə şirkətin məsələyə münasibət bildirəcəyinə inandığını qeyd edib.\nMəsələ ilə bağlı “Azərsun”un mövqeyini verməyə hazırıq.


28 iyun, 2020 [11:04]\n130 dövlət Azərbaycan Prezidentinin təklifini dəstəklədi, BMT hərəkətə keçdi\nSiyasət – söz sənətidir. Nəyi, harda, nə zaman, kimə və necə deməkdən çox şey, daha doğrusu, hər şey asılıdır. Həm də nə üçün dediyin də əsasdır. Biz çox tez-tez böyük dövlət adamı, sərkərdə və diplomat Otto Fon Bismarkın: “Siyasət mümkün ola biləcəklərin sənətidir” sözlərini tez-tez xatırlayırıq və xatırladırıq. Ancaq Bismarkın zamanından iki yüz il keçib və çox şey dəyişib. İndi siyasət həm də, bəlkə daha çox mümkünsüz ola biləcəklərin, yaxud mümkünsüz görünənlərin sənətidir.\nSiyasətdə bu gün təkcə əlindən gələnləri deyil, bəzən “əlindən gəlməyən”ləri də etmək zorunda qalırsan. Mümkünsüzü mümkün edə bilmək üçün bütün düşüncənin gücünü, sözünün enerjisini və məntiqinin kəsərini ortaya qoymalısan. Bəzən öz çəkindən qat-qat ağır bir daşı təkbaşına tərpətmək, yatmış ağılları oyatmaq zorundasan. Məhəmməd Füzuli deyirdi: “Ver sözə ehya ki, tutduqca səni xabi əcəl, Edə hər saət səni ol uyqudan bidar söz”. Bəli, əcəl dünyanın qapısındadır, hətta hər kəsin evindədir. Və hər kəs evinə çəkilib oturmaqla bu bəladan – milyonlarla, hətta milyardlarla insanı hədələyən bu qlobal virus fəlakətindən kimsə təkbaşına qaça bilməz. Bu, Dünyanı təhdid edən bəladır və o Dünyanın içində ölkə, xalq olaraq biz də varıq. Və bəlkə də az sayda dövlətlərdən biridir ki, Azərbaycan özünün bütün çətinliklərinə, sıxıntılarına baxmayaraq, koronavirusa qarşı dura bilmək üçün 30 ölkəyə yardım edib. Dünya Səhiyyə Təşkilatına dəstək verib. Hər kəsi o xabi-əcəldən bidar etməyə, oyatmağa çalışıb.\nBəli, kimsə deyə bilər ki, özümüzə umac ova bilmədiyimiz yerdə başqasına əriştə kəsirik. Bu söz də bir baxımdan doğru olacaq. Ancaq biz dünyanın bir parçasıyıq; koronavirusa heç bir dövlət və xalq yalnız öz ölkəsində, öz yaşayış arealında qalib gələ bilməz. Bunu qlobal terrorizm Dünyanı təhdid edəndə daha dərindən anladıq. O zaman qlobal terrorizmə qarşı qlobal koalisiya yaradıldı. Azərbaycan da bu antiterror koalisiyasına aktiv qoşulan, dəstək verən dövlətlərdən biri oldu. Təkcə ona görə yox ki, Azərbaycan özü də terrorizmdən əziyyət çəkib və Ermənistan adlı bir terror dövləti ilə qonşudur, onun hədəfindədir. Bəli, bunlar da var. Azərbaycan anlayır ki, terror dünyanın hansı nöqtəsində yaranır-yaransın, harda, necə intişar tapıb böyüyür-böyüsün, bu bəla bir gün hər kəsin qapısını döyə bilər və döyür də. Məgər biz Orta və Yaxın Şərqdə bütöv dövlətləri ələ keçirməyi hədəfləyən terror savaşlarından zərər görmədikmi?! Nə qədər insanlarımızın beynini yuyub hətta bir çoxunu ailələri iləbirlikdə alova atmadımı bu terror?!\nCOVİD-19 yeni tipli koronavirus pandemiyası da belə bir qlobal bəladır. Adı üstündə: pandemiya. Bu bəlaya ayrıca götürülmüş bir ölkədə, hətta bir bölgədə qalib gəlmək mümkünsüzdür. Hər dövlətin özünə görə imkanları var. Birndə olan o birində ya yoxdur, ya da azdır. Müşahidələr göstərir ki, bəzən iqtisadi və sair imkanlar da hələ hər şey demək deyil. Bu savaşda başqa reallıqlar da yaranıb. Və bunlar yeni yanaşma istəyir. Ona görə kimsə qabağa çıxıb bu təhdidə qarşı birləşməyi, sinxron düşünərək unison davranmağı güdəmə daşımalı idi. Əlbəttə, bunu Dünyada hər kəs böyük dövlətlərdən, Dünya siyasətini yönləndirmiş qlobal güclərdən gözləyirdi. Ancaq, görünür, Dünya çox dəyişib; hər halda ən azı indiki dönəmdə Dünyanı yönləndirən gücün böyüklüyü-kiçikliyi coğrafi, isqtisadi, hərbi və sair parametrlərlə ölçülmür. İndiki yönləndirici güc doğruluğuna özün inandığın və qarşındakını inandıra bildiyin sözün, fikrin- Bismarkın SƏNƏT dediyi nəsnənin gücüdür. Hər kəsin ABŞ-dan, Çindən, Rusiyadan, Fransadan, Böyük Britaniyadan, Almaniyadan, Yaponiyadan, lap elə bəlkə də ən çox zərər görənlərdən olan İtaliyadan və sair və ilaxır gözlədiyini Azərbaycan edəndə qəribə gələ bilər. Bəlkə o böyük dövlətlər Taleyranın: “Dil fikirləri gizlətmək üçündür” fikrini postulat görüb, hətta daha pisi, aksiom sayıblar. Ancaq Azərbaycan Planetin bir parçası kimi öz xalqını bu Dünyanın içində qorumağı hədəfləyərək: “Dil doğru olan – bizi xilasa aparacaq fikirləri niyə gizlətsin?!” kimi haqlı ritorikaya söykəndi. Azərbaycan Prezidentinin sədrliyi ilə Türk Şurası COVİD-19 pandemiyasına qarşı necə birlikdə savaşmağın yollarını aramaq üçün Zirvə görüşü keçirən ilk təşkilat oldu. Mayın 4-də isə yenə Azərbaycanın sədrlik etdiyi və özündə 120 ölkəni birləşdirən Qoşulmama Hərəkatının videoformatda toplantısı oldu. Orda Azərbaycan dövlətinin başçısı İlham Əliyev çox maraqlı və mühüm bir təşəbbüslə çıxış etdi; pandemiya ilə mübarizənin yollarını daha geniş miqyasda, daha üstün formatda araşdırıb daha etkin imperativləri ortaya qoymaq üçün BMT-nin xüsusi sessiyasının çağırılmasını təklif etdi.\nBMT-nin açmasında “birləşmiş millətlər” anlamı var. Azərbaycanın ideyasının mayasında da bu danılmaz ritorik məntiq dayanır: “Bu gün də birləşməyəcəksə bu millətlər, bəs nə zaman?!” Və bu suala BMT Baş Katibi Antonio Quttereş pozitiv cavab verdi; belə bir xüsusi sessiyanın keçirilməsi haqda Azərbaycan Prezidentinin, Qoşulmama Hərəkatının sədrinin – İlham Əliyevin təşəbbüsünü dəstəklədi. Və 130-dan çox ölkə bu təşəbbüsə tərəfdar çıxıb. Onların arasında BMT Təhlükəsizlik Şurasının daimi üzvləri olan nəhəng dövlətlərdən tutmuş kiçik ada dövlətlərinə qədər var. Belə bir sessiyanın keçirilməsi qərarını 97 ölkənin dəstəkləməsi də yetərli idi, ancaq əlavə olaraq daha 43 ölkə də razılığını bildirib. Başqa sözlə, Dünya dövlətlərinnin yarıdan çoxu Azərbaycan Prezidentinin təklifinə “hə” deyib. Bəlkə də bu sətirlər yazılanda hansısa dövlətlər də belə qərar verir… Hər bir halda xüsusi sessiyanın çağırılması üçün yetərli dəstək var. Bu, pandemiyaya qarşı savaşda ilk qlobal siyasi qələbə olacaq və bu qələbədə Azərbaycanın indidən çox böyük payı var.\nBəli, siyasət, dediyim kimi, yaradıcılıqdır, söz sənətidir. Təkcə sözü demək sənəti deyil, həm də və eşitdirə, inandıra bilmək sənətidir. İstənilən sənətdə uğur qazanmaq, SƏNƏTKAR olmaq üçün əvvəlcə bu sənətin dilini bilməlisən. Azərbaycan qlobal siyasət sənətinin dilini mənimsəmiş, bu dildə danışan, sözünü deyən, sözünü eşitdirən bir dövlətdir artıq. Bunu son olay da bir daha isbatlamış oldu.


Pişiyə işgəncə verən türk hərbçidən daha bir qalmaqal\nPişiyə işgəncə verən türk hərbçidən daha bir qalmaqal\nTürkiyənin Ərzincan şəhərində pişiyə işgəncə verməsi ilə gündəmə gələn əsgər bu dəfə polis məmurunun biləyni qırma ilə əlaqədar həbs olunub. FaktXeber.com-un «Hurriyet»ə istinadla verdiyi məlumata görə, hadisə onun xidməti vəzifəsini bitirdikdən sonra baş verib.\nBildirilir ki, avtomobilinin pəncərələrinin tünd rəngdə olması və şübhəli hərəkətlərinə görə polis əməkdaşları tərəfindən maşını saxlamaq əmrini alıb. Lakin o, əmrə tabe olmayaraq, qaçmaq istəyərkən saxlanılıb.\nAvtomobilindən düşdükdən sonra hüquqmühafizəçilərə təhqir etməyə və hədə-qorxu gəlməyə başlayıb. Bu zaman ətrafa insanlar yığışıb.\nCamaatın toplanmasından istifadə edərək təkrar qaçmaq istəyən hərbçi, ona mane olmağa çalışan pollisə təpik atıb.\nNəticədə polislərdən birinin biləyi qırılıb.\nXatırladaq ki, Türkiyənin Ərzincan şəhərində Zabitlər Evində hərbçi ələ keçirdiyi bir pişiyə yumruq və təpiklərlə işgəncə etməsi ilə böyük qalmaqala səbəb olmuşdu. Müşahidə kamerası tərəfindən qeydə alına görüntülərdə onun pişiyi dəfələrlə vurduğu görünür.\nMəqalədə : pişiyə işgəncə


Şekide aksiya keçirilib - Azadliq Xeber\nŞekide aksiya keçirilib\nŞəkidə aksiya keçirilib\n14:45 xeber – Talasemiya və hemofiliyalı xəstələrin ən çox qeydə alındığı Şəkidə qanvermə aksiyası keçirilib.\nAzadlıq.az xəbər verir ki, anspress-in xəbərinə görə, İmam Əli məscidində Hüseyn təziyəsini qeyd etmək üçün axın olsa da burada sakinlərin hər hansı bir şəkildə özlərinə xəsarət yetirməsi müşahidə olunmayıb. Bura üz tutan sakinlərin əksəriyyəti məscidə qanvermə aksiyasında iştirak üçün gəldiyini bildirib. Artıq 4-cü ildir ki, bu məsciddə Aşura günü qanvermə aksiyasının keçirildiyini deyən Mərkəzi qan bankıının Şəki bölməsinin rəhbəri Qorxmaz İbrahimxəlilov deyib ki, bu aksiya ilbəil kütləvi hal alır və burada könüllü iştirak edən donorların sayı artır.\nİnsanlar məsciddə qan verir\nAksiya zamanı yığılan qan, mərkəzdə yoxlanıldıqdan sonra talasemiya və hemofiliyadan əziyyət çəkənlərə və digər qana ehtiyacı olanlara istifadə edilir. Qan bankının Şəki bölməsinin rəhbəri Qorxmaz İbrahimxəlilovun sözlərinə görə, bölgədə 200-ə yaxın talasemiyalı uşaq var ki, onların da bəzilərinə ay ərzində iki dəfə qan köçürmək lazım olur.\nQanvermə aksiyasında iştirak edən Dini qurumlarla iş üzrə Dövlət Komitəsinin bölgə şöbəsinin müdiri Gündüz Paşayev də bu cür humanist aksiyanı dəstəklədiklərini deyib.


Joze Alesio: “Arxayınlaşmaq olmaz” | Futbolxeber.az\n“Hazırlığa başlayan zaman da bilirdik ki, Slovakiya ilə oyun çətin keçəcək. Onlar qələbə qazanmaqla ikinci pillədəki mövqelərini möhkəmlətmək, həm də Avropa çempionatının final mərhələsinə vəsiqəni təmin etmək istəyirdilər. Həmin matça ciddi hazırlaşdıq. Təəssüf ki, tam heyətlə səfərə çıxa bilmədik. İtkilərimizlə bərabər, səfər də əleyhimizə işlədi. Təxminən 13 saat yolda olduq. Çətinliklərə baxmayaraq, yaxşı nəticə qazandıq. Buna görə də oyunçularımı təbrik edirəm. Qazandığımız 1 xal qrup liderliyini təmin etməyimizə kifayət etdi".\nFutbolxeber.az-ın məlumatına görə, bu sözləri futzal millimizin baş məşqçi Joze Alesio Da Silva Avropa çempionatının seçmə mərhələsinnin son oyununda Yunanıstanla oyun öncəsi Azərbaycan Futzal Federasiyasının saytına deyib.\n"Yunanıstanla oyunöncəsi problemimiz var. Bu da zədəli oyunçularla bağlıdır. Tyaqo Bolinya və Hadi Ahmadinin meydana çıxıb-çıxmayacağını bilmirik. Buna oyun günü qərar veriləcəyik. Qalan futzalçılarımız şans veriləcəyi təqdirdə meydana çıxmağa hazırdırlar. Uşaqlarla söhbətimiz olub. Onlara oyuna ciddi yanaşmaqlarını tapşırdım. Qətiyyən dincəlmək, arxayınlaşmaq olmaz. Bu görüşdəki nəticə bizə reytinq əmsallarını artırmaq baxımından vacibdir. Çətin olacaq, amma ümid edirəm ki, meydanı istədiyimiz nəticə ilə tərk edəcəyik” - deyə o bildirib.


Yeni iPhone X, köhnə iPhone modellerinin ən böyük problemini həll edəcək\n08 May 2018 / 09:20\nHal-hazırda ən çox satan ağıllı telefonların başında, dodaq uçuqladan qiymətinə baxmayaraq iPhone X var. Cihazın dizaynından ilhamlanaraq inkişaf etdirilən 20-dən çox Android istehsalçısı olduğunu da desək, Apple-ın yeni bir trend başlamaq mövzusunda yenə müvəffəqiyyətli olduğunu görə bilərik. Daha əvvəl də bənzər şəkillərdə sevilən işlər Appletərəfindən davam etdirilmişdi. Texnologiya istehlakında dizayn baxımından bir dəyişiklik edilməyəcəksə bir məhsulu satmağın ən etibarlı yolu, onu texniki baxımdan gücləndirməkdir.\nTeach.az xəbər verir ki, Apple, bu il tanıtacağı iPhone X modellərinin dizaynlarını çox dəyişməyəcək, ancaq sürətli enerji yığma xüsusiyyətini hər kəs üçün əlçatan edəcək. Bildiyiniz kimi ötən il bazara çıxarılan iPhone 8, iPhone 8 Plus və iPhone X qutularından standart adapter çıxır, sürətli enerji yığma xüsusiyyətini istifadə etmək üçün Apple-dan ayrı bir adapter alınması lazım idi.\nAndroid istehsalçılarının qutularından isə uzun illərdir sürətli zaryadka yığan adapterlər çıxır. Sonunda yola gələn Apple, qutulardakı standart adapteri sürətli enerji yığma variantı ilə dəyişdirir. Yeni iPhone X modelləri deyərkən bir əvvəlkinin dizayn xəttlərini davam etdirən 3 fərqli iPhone modelindən bəhs edirik. Bunlardan ikisi ölçü baxımından fərqli, lakin performans baxımından eyni olarkən digəri, qiymət performans cihazı olaraq qarşımıza çıxacaq.\nOrtaya çıxan yeni iPhone X (müvəqqəti olaraq iPhone X2 şəklində anılmış) şarj cihazı isə belədir:\nBu adapterlə bir iPhone kobudca 30 dəqiqədə 50 %, bir saatda 80 % nisbətində enerji yığa bilər. Digər tərəfdən bu adapter, 18 Wattlık güc qaynağı ilə iPhone 8, 8 Plus və iPhone X-ı da dəstəkləyəcək.\nApple-ın bu cihazı istifadə etmək adına yeni iPhone X modellərində USB Type-C əlaqəsi istifadə edəcəyi deyilir. Yəni klassikləşən Lightning girişini artıq yeni iPhone cihazlarının parçası olmayacaq kimi görünür.


Hidayət Orucov: Ümid edirəm ki, yaxın gələcəkdə Qırğızstan parlamenti Xocalı Soyqırımını tanıyacaq - Report.az\nHidayət Orucov: Ümid edirəm ki, yaxın gələcəkdə Qırğızstan parlamenti Xocalı Soyqırımını tanıyacaq\n22 Fevral, 2015 20:26\nBakı. 22 Fevral. REPORT.AZ/ Qırğız Respublikası Joqorku Keneşinin (Parlamentinin) sədr müavini Asiya Sasıkbayeva və Azərbaycanın bu ölkədəki səfiri Hidayət Orucov arasında görüş keçirilib.\n"Report" xəbər verir ki, görüşün əvvəlində Sasıkbayeva Azərbaycan və qırğız xalqlarının qardaş tük xalqları olmasını qeyd edərək, Azərbaycanın son illərin nailiyyətləri ilə Qırğızstanda fəxr edildiyini bildirib. Ölkələrimiz arası əlaqələrin inkişafında, xüsusilə iqtisadi sahədə birgə layihələrin həyata keçirilməsində Qırğız tərəfinin maraqlı olduğunu söyləyib.\nKeçən ilin nəticələrinə toxunaraq, 2014-cü ildə ölkələr arasında əməkdaşlığın genişləndirilməsi üçün çoxlu tədbirlərin həyata keçirildiyini deyib. Onların arasında iki qardaş Azərbaycan və Qırğızstan xalqlarının dostluq əlaqələrinin möhkəmləndirilməsində misilsiz xidmətləri ilə tanınan və türk dünyasının lideri sayılan Ulu Öndər Heydər Əliyevin adına Kant şəhərində küçənin açılmasını vurğulayıb.\nSəfir Sasıkbayevanın dedikləri ilə razı olduğunu qeyd edərək, ölkələrimiz arasında müxtəlif investisiya layihələrinin hazırlandığını söyləyib. Səfir əlavə edb ki, son bir neçə il ərzində iki ölkə arasında iqtisadi əlaqələr aktivləşmiş və ticarət dövriyyəsi artmışdır. Lakin bu göstəricilər Azərbaycanın və Qırğızstanın real iqtisadi potensialına uyğun deyildir.\nSonra səfir Azərbaycan üçün çox mühüm məsələ olan Xocalı Soyqırımının tanıdılması ilə bağlı sədr müavininə ətraflı məlumat verib. Səfir ümid etdiyini bildirib ki, birgə səylər nəticəsində yaxın gələcəkdə qardaş Qırğızstan parlamenti Xocalı Soyqırımı tanıyacaqdır. Görüşdə hər iki tərəfi maraqlandıran digər məsələlər müzakirə olunmuşdur.


Avto Toyota Land Cruiser modellərinin sifarişinə son verildi\n"Toyota Land Cruiser" modellərinin sifarişinə son verildi\nToyota şirkəti artıq cari nəsil Land Cruiser 200 modeli üçün sifarişləri qəbul etmir.\n16.03.2021 | 1083\nTezliklə bu model konveyer xəttindən çıxarılacaqdır.\nGent.az xəbər verir ki, baharın sonuna qədər köhnə Toyota Land Cruiser 200 modelini qeyri-rəsmi olaraq Land Cruiser 300 adlandırılan yeni nəsil əvəz edəcəkdir.\nYapon dilerlərindən birinin dediyinə görə, Land Cruiser 200 modelinin əvvəlcədən ödənilmiş son nüsxələri martın sonunda istehsal olunacaq və baharın sonuna qədər Toyota yeni nəsil ofrouderlərin buraxılmasına keçəcəkdir: yeni modelə sifarişlər aprel ayında açılacaq və onun istehsalına isə may ayında başlanacaqdır.\nBununla belə, Toyota şirkət israrla növbəti Land Cruiser modelinin nə təqdimat, nə də satışa çıxma tarixini açıqlamır. Yeni məlumatlar əvvəllər BestCarWeb tərəfindən yayılmış məlumatlardan fərqlənir.\nMart ayının əvvəlində portal, təchizatçıların yeni Land Cruiser modelinin bəzi hissələrini çatdırılmasını gecikdirdiyini və bununla əlaqədar Toyota şirkətinin sifarişlərə qəbulun apreldən maya, satışların- iyul ayına, çatdırılmaların isə yayın sonuna qədər təxirə salmağa məcbur olduğunu bildirmişdi.(avtosfer.az)


Bölgələr – Səhifə 8 – Azinforum.az İnformasiya Portalı\nAna səhifə / Bölgələr (səhifə 8)\n09 İyul 2018\tBölgələr 0\nCənab prezident! Hər bir sahədə olduğu kimi, təhsil sahəsində də, hansısa nailiyyətlər əldə etmək üçün bu istiqamətdə gördüyünüz işlərin daha şəffaf olması qaçılmazdır. Bir neçə il də təhsil sahəsində yeni nailiyyətlərin əldə edilməsinə, uğurlara imza atılmasına baxmayaraq, bu gün hələ də bu sahədə kifayət qədər ciddi qüsurlar, həmçinin problemlər var …\n06 İyul 2018\tBölgələr 0\nGəncənin icra başçısı Elmar Vəliyevə qarşı silahlı hücum zamanı onun mühafizəçisi Qasım Aşbazov da yaralanıb. Uzun müddətdir Vəliyevin cangüdəni olan Aşbazovun vəziyyətinin ağır olduğu bildirilir. Yenicag.az insident zamanı yaralanan mühafizəçinin görüntülərini əldə edib. Bizi Telegramda oxuyun!\n05 İyul 2018\tBölgələr 0\nYerli icra orqanlarından narazılıq hər ötən gün daha da artır. Əhalinin və rəhbərlik etdiyi rayonun problemlərindən daha çox şəxsi çıxarlarını düşünən “region padşahları” sözün əsl mənasında narazılıq ocaqları yaradıblar. Bu isə heç şübhəsiz ki, ölkə prezidenti İlham Əliyevin həyata keçirdiyi sosial-iqtisadi siyasətə kölgə salmaqla yanaşı, mərkəzi hakimiyyətdən də narazılığı artırır. …\n04 İyul 2018\tBölgələr 0\nBeyləqan və İmişli kəndlərinin bərbad yolarına çınqıl tökülür və yollar nisbətən gediş-gəliş üçün rahatlaşdırılır. Əlbəttə ki, buna görə “Azəravtoyol” ASC-nin 6 saylı İmişli Yol İdarəsini və 37 saylı Beyləqan Yol İstismar İdarəsini ancaq alqışlamaq olar. Amma cumhuriyyet.az yerli mediada yayılan məlumatlara əsasən bildirir ki, bizim məmurların “daşdan da pul çıxarmaqda” …\n02 İyul 2018\tBölgələr 0\n“Göy Qurşağı” istirahət zonası Bakıdan 134 km və Şamaxıdan 14 km məsafədə, heyrətamiz gözəlliyi olan Dədəgünəş meşəsində yerləşir. Təmiz dağ havası udmaq, şəffaf bulaq suyu içmək, quşların nəğməsindən həzz almaq müasir, rahat otel kompleksi olan “Göy Qurşağı”nda komfortabelli şəraitdə olarkən həmişə daha xoş olur. “Göy Qurşağı” istirahət zonasına üçmərtəbəli binadan ibarət 14 …\n30 İyun 2018\tBölgələr 0\n…Səhər tezdən oyanıb yamyaşıl yüksəkliklərə doğru yol alırıq. Gədəbəyin təmiz havasını ciyərlərimizə çəkib “Ayı bulağı” deyilən yerə gedirik. Amma meşəliyin içi ilə getdiyimiz bu yolda qarşımıza nə nağıllardakı kimi cırtdan, nə canavar, nə qırmızı papaq qız çıxır. ► Erməni ilə sərhəd kəndlər qazsızdır… Qarşımıza çıxan yalnız və yalnız hər addımda …\n29 İyun 2018\tBölgələr 0\nAğsu Rayon İcra Hakimiyyətinin başçısı Ənvər Seyidəliyevin oğlu 1 milyon manat dəyərində obyekt alıb. Unikal.org xəbər verir ki, icra başçısının oğlu Dəyanət Seyidəliyev paytaxtın Binəqədi rayonu, Əcəmi Naxçıvani küçəsindəki “Bellezza” gözəllik mərkəzini istifadəyə verib. Bundan əlavə icra başçısının oğlu yeni yaşayış binasının 1və 2-ci mərtəbələrini əhatə edən gözəllik mərkəzinin təmirinə və …\n28 İyun 2018\tBölgələr 0\n“Xaçmazda İşıq İdarəsi şəhər və kəndlərdə fəaliyyət göstərən kommersiya mağazalarında, iaşə müəssisələrində istismarı bitən və ya bitməyən bütün sayğacları dəyişdirir”. Azinforum.az xəbər verir ki, bu məlumatı bölgədə yaşayan jurnalist Cəmil Məmmədli verib. Jurnalistin sözlərinə görə, sayğaclar 75 manat borcla gəlir.: “İzahını da verirlər ki, Nazirlər Kabinetinin qərarına əsasən bu pulu …\n27 İyun 2018\tBölgələr 0\nAzerbaycaninfo.az yazır ki, mətbuatın gündəmini zəbt edən Ağcabədi səhiyyəsi və təsilindəki xoşagəlməz məqamlar barədə başçıya yalan məlumatlar verilir. Qeyd olunur ki, bütün iclaslarda müavinlər tərəfindən başçıya verilən məlumat və hesabatlar həqiqətə söykənmir. Başçının çevrəsində elə bir üçbucaq yaradılıb ki, rəhbərliyin rayon barədə məlumat almaq imkanları məhdudlaşdırılıb. Şahin Məmmədov ətrafında yaranan …\n26 İyun 2018\tBölgələr 0\nZaqatala rayonunun Uzunqazmalar kəndinin 200-dən çox sakini “Reytinq” vasitəsi ilə Prezident İlham Əliyev və Birinci vitse-prezident Mehriban Əliyevaya müraciət edib. Şikayətçilər yazır ki, yaşadıqları kənd rayon mərkəzindən təxminən 50 km aralıda yerləşir: “1962-ci ildə Zaqatala rayon Xalq Deputatları Sovetinin (XDS) müvafiq qərarı ilə Uzunqazmalar kəndi ərazisində 2 nömrəli Fındıq sovxozu …\nSəhifə 8 / 22« İlk...«678910\t»\t20...Son »


Suya davamlı maye göz layneri qələmi bütün gün qalın - Pulsuz Göndərmə və Vergisiz | WoopShop®\nSuyadavamlı Maye Göz Kölgəsi Qələmi Bütün Gündə saxlayın\nSuya davamlı maye göz layneri qələmi bütün gün qalın - qara backordered və stoka qayıdan kimi göndəriləcək.\nFayda: Uzunmüddətli, Asan, Tez / Hızlı Quru, Təbii\nModel nömrəsi: 5169\nPaket ölçüsü: 0.4 * 0.8 * 5.5in (10 * 20 * 140mm)\nQablaşdırma çəkisi: 0.35oz (10g)\n100% Yeni və yüksək keyfiyyətli!\nSuper keyfiyyətli, qalın toxuması yumşaq, asan tətbiq oluna bilər, bir başlanğıc üçün Eyeliner qələmindən daha yaxşıdır.\nProfessional salon üçün, müxtəlif gözlük dizayn üçün yaxşıdır.\nMakyajınızı düzəltməməyiniz bütün gün boyu davamlı və suya davamlıdır. (İsti su ilə çıxarın daha yaxşı olacaq)\nNet Çəki: 1.2ml\nRəng: Qara, 1 rəngli seçimlər\nÖlçü: 5.3in (135mm)\nNecə istifadə etmək: mükəmməl müəyyənləşdirilmiş gözlər üçün mümkün olduğunca kirpik xəttinə yaxın bir hissə kimi hiss olundu. Qablaşdırma məzmunu:\nDiqqət: 1. Xahiş edirəm makiyajdan başqa məqsədlər üçün istifadə etməyin. 2. Xahiş edirəm birbaşa günəş işığına qoymayın və ya temperatur çox yüksək və ya çox aşağıdır. 3. Uşaqların əli çatmayan yerdə saxlayın.\nPərəstiş edirəm, yenidən sifariş verəcəyəm\nHər şey həmişə olduğu kimi hər şey yaxşıdır. Çox sağ ol. Mən məsləhət görürəm\nhələ sınaqdan keçirilməyib, amma bunun yaxşı olduğunu düşünürəm.\nMükəmməl dolu. Super keyfiyyət\nSifariş tez gəldi, keyfiyyət yaxşı, ambalajlar ən yüksək səviyyədədir. Mən məsləhət görürəm.


Qüdrət Həsənquliyev: Bizə və bölgəyə rus-türk düşmənçiliyi yox, dostluğu lazımdır – MÜSAHİBƏ – AKTOR.AZ\nBütöv Azərbaycan Xalq Cəbhəsi Partiyasının (BAXCP) sədri, millət vəkili Qüdrət Həsənquliyevin müsahibəsini Aktor.Az-ın oxucularımıza təqdim edirik\n– Qüdrət bəy, artıq 2021-ci ilin ilk günlərini yaşayırırq. Necə düşünürsünüz, bu il həll etməli olduğumuz əsas məsələlər hansılardır?\n– İlk növbədə hökumət qısa bir müddətdə COVİD-19 virusuna qarşı ÜST tərəfindən təsdiq olunmuş vaksinlərin alınmasını və əhalinin peyvənd olunmasını təşkil etməlidir. Bunun ardınca ölkədə başladılmış islahatlar dərinləşdirilməli, iqtisadiyyatda dövlət yalnız tənzimləyici rol oynamalı, özəlləşdirilməyə gedilməlidir. Konstitusiyanın 15-ci maddəsinin ikinci hissəsində qeyd olunur ki, dövlət iqtisadiyyatın inkişafına şərait yaradır, inhisarçılığa və haqsız rəqabətə yol vermir. Konstitusiyanın 29-cu maddəsinin 2-ci hissəsində göstərilir ki, mülkiyyətin heç bir növünə (dövlət, bələdiyyə və xüsusi mülkiyyət) üstünlük verilmir. Ona görə də bu konstitusion normalara hökumət tərəfindən ciddi riayət olunmalıdır. Təəssüf ki, biz adını “təbii inhisarçı” qoyub bəzi dövlət şirkətlərinə büdcədən pul ayırır, onların borclarını büdcə vəsaiti hesabına bağlayırıq və bəzən vergi güzəştləri də nəzərdə tuturuq və s. Halbuki Konstitusiyaya görə, heç bir təbii inhisarçıdan söhbət gedə bilməz və belə şirkətləri bir neçə yerə bölməklə inhisarçılığa son qoyulmalıdır. Təəssüf ki, dövlət müəssiələrinə maliyyə dəstəyi bəzən onların gördüyü işin əhəmiyyəti ilə əlaqələndirilir. Baxmayaraq ki, iqtisadiyyatın digər mülkiyyət növləri ilə əlaqəli bütün sahələri əhəmiyyətlidir.\nEyni zamanda qanunun aliliyini yüksək səviyyədə təmin etmək üçün məhkəmə-hüquq islahatları da dərinləşdirilməlidir. Ölkənin xarici siyasət idarəsi sözün əsl mənasında fədakarlıq nümayiş etdirməli, ölkəyə investisiya cəlb olunması və Qarabağın bərpası üçün büynəlxalq dəstəyin təmin edilməsi istiqamətində ciddi fəaliyyət göstərməlidir. Hökumət xalqın quruculuq prosesinə cəlb olunması üçün xüsusi proqramlar hazırlamalıdır. Bunlarsız böyük uğurlara imza atmaq çətin olacaq, iqisadiyyatın neft və qaz satışından asılılığı davam edəcəkdir. Həll edilməli növbəti vacib məsələ “Laçın dəhlizi” də daxil olmaqla Ermənistanla dövlət sərhədlərinin bərpa olunması, ölkəmizin ərazisinə malların və insanların giriş-çıxışına nəzarətin bərpa edilməsidir.\n– Xaricdən idarə olunan bəzi adamlar son günlər Qərb ölkələrindən yayımlanan internet TV-lər üzərindən xüsusi emosionallıqla təkrar-təkrar vurğulayırlar ki, rus sülhməramlılarının Qarabağa gəlməsinə imkan vermək olmazdı, ən azından Azərbaycan atəşkəs haqqında birgə Bəyanat imzalanarkən qətiyyət nümayiş etdirməli, ruslarla eyni sayda Türkiyə sülhməramlılarının da münaqişə bölgəsinə gəlməsinin Bəyənatda qeyd olunmasına nail olmalı və türklər dəruslarla birlikdə sülhməramlı missiyada iştirak etməli idilər. Onlar əminliklə söyləyirlər ki, Türkiyənin imzalanmış Bəyanatdan öncədən xəbəri olmayıb və Azərbaycan Türkiyəni fakt qarşısında qoyub. Bəziləri hətta Qarabağın tam azad olunmamasını və atəşkəsə gedilməklə bu münaqişənin birdəfəlik həll edilməməsini böyük tarixi şansın qaçırılması kimi qiymətləndirirlər. Sizin bu məsələlərə münasibətiniz necədir?\n– Bu cür fikirləri səsləndirənlər siyasi diletantlar və qərəzli, tapşırıqla danışanlardır. Hansı “ağıllı” düşünə bilər ki, Rusiya ilə anlaşıb onun neytral qalacağına əmin olmadan Prezident genişmiqyaslı əks-hücum əmri verərdi. Biz hamımız gördük ki, Rusiya bundan əvvəlki atəşkəs rejimlərinin pozulması hallarında olduğu kimi dərhal müdaxilə etmədi və bəyan etdi ki, döyüşlər Azərbaycan ərazisində getdiyindən onlar müdaxilə edə bilməz. Bununla yanaşı müharibə zamanı Rusiya Türkiyə ilə daim təmasda oldu, onun proseslərdə iştirakına çox dözümlə yanaşdı və hazırda Türkiyə ilə birgə “Atəşkəsə Nəzarət üzrə Monitorinq Mərkəzi” yaradırlar. Atəşkəsdən xeyli öncə Türkiyə mətbuatı türk diplomatik qaynaqlara istinad etməklə bölgəyə rus sülhməramlılarıın gələcəyini yazırdı. Baş verənləri təhlil etdikcə əmin olursan ki, müharibə başlayan kimi Ordumuzun İranla sərhəd rayonlarının və Şuşanın işğaldan azad olunması istiqamətində əks-hücumlarını da yalnız hərbi strategiya ilə əlaqələndirmək doğru olmaz. Qardaş Türkiyə Respublikası bütün məsələlərin içində idi. Bunları başa düşmək üçün sübut yox, ağıl lazımdır. İndi birgə Bəyənatı tənqid edən həmin !ağıllılar” desinlər görək onlar başqa cür, Rusiya ilə anlaşmadan Qarabağı necə azad edəcəkdilər? Xalqımız da görsün ki, bəli, belə bir şans olub, amma hökumət onu qaçırıb. Ona da cavab versinlər ki, Rusiya münaqişəyə qatılsaydı indiki nəticələrə nail olmaq mümkün olardımı və Rusiyanın münaqişəyə qatılmamasını başqa cür necə təmin etmək olardı? Paralel olaraq xalqımızdan soruşuram, torpaqlarımızın 20%-nin işğal altında qalması sərfəliydi, yoxsa 4%-nin rus sülhməramlılarının 5 il nəzarətində qalması şərti ilə torpaqlarımızın 16%-ni azad etməyimiz?\nQoy desinlər, Rusiya ilə anlaşmadan hərbi əməliyyatlara başlasaydıq və Rusiya ermənilər tərəfdən müharibəyə qatılsaydı Türkiyədən başqa kim bizə kömək edəcəkdi? Rusiyanın əlində əsir-yesir olmuş Qərbmi? Yaxud, desinlər Türkiyə-Rusiya müharibəsi bizə nə vəd edirdi? Bizə və bölgəyə rus-türk düşmənçiliyi yox, dostluğu lazımdır. Minsk Qrupunun həmsədri olan ABŞ və Fransanın mövqeyi ortadadır. ABŞ-ın hələ Elçibəyin prezidentliyidönəmindən Qarabağda erməni işğalçılarına müqavimət göstərdiyimiz üçün ölkəmizə tətbiq etdiyi sanksiya, “Azadlığa yardım aktına 907-ci düzəliş”  bu gün də qüvvədədir. ABŞ və Avropa İttifaqının səfirləri xalqımızı 2021-ci ilin gəlişi münasibətilə “təbrik” edirlər, torpaqlarımızı işğaldan azad etməyimizə görə bizi təbrik etmirlər. Budur bunların beynəlxalq hüquqa, əslində isə özlərinə hörməti. Daha neçə 30 il gözləməliydik ki, Minsk Qrupunun həmsədrləri Ermənistandan BMT TŞ-nın qətnamələrinin icrasını tələb etsin? Ona görə hər zaman Qarabağı işğaldan azad etmək üçün həm qardaş Türkiyəni, həm də öz hökumətimizi Rusiya ilə danışıqlar aparmağa çağırırdım. İndi çox məmnunam ki, bu baş verib. Siyasət mümkün olanı əldə etmək bacarığıdır. İndiki mərhələdə İlham Əliyev nəyə nail olmaq mümkün idisə, ona nail olub. Növbəti mərhələdə həllini tapmamış digər məsələlər də yoluna qoyulacaq.\n– Rusiyanın bəzi tanınmış şəxslərinin “Müttəfiq respublikaların SSRİ-dən çıxmaq qaydaları haqqında” 3 aprel 1990-cı il tarixli qanuna istinad edərək, Qazaxıstanın ərazi bütövlüyünü təhdid etməsi barədə nə deyə bilərsiniz?\n– Həmin adamlar sağlam düşünmə imkanlarını və vicdanlarını itiriblər. Əvvəla Sovet İttifaqını həmin qanuna heç bir əhəmiyyət vermədən Rusiya Federasiyası dağıdıb. İkincisi, Rusiya ilə Qazaxıstan arasında “Dostluq,əməkdaşlıq və qarşılıqlı yardım haqqında”1991-1992-ci illərdə imzalanmış, 2012-ci ildə əlavələr edilmiş Müqavilənin 1-ci maddəsində tərəflərin bir-birinin ərazi bütövlüyünü tanımasına, dövlət suverenliyinə hörmət etməsinə dair beynəlxalq hüquqi qüvvvəyə malik saziş imzalanıb. Qazaxıstan indiki sərhədləri daxilində BMT-yə üzv qəbul olunub və Rusiya da bunu tanıyıb. Qazaxıstan Azərbaycana qardaş olan respublikadır və biz ona yönələn bu cür təhdidləri qətiyyətlə pisləyirik. Qazaxıstan türk və islam dünyasında hörmət olunan bir dövlətdir, ona qarşı bu cür təhdidlər Rusiyanın beynəlxalq nüfuzuna ciddi zərbə vurur. Qazaxıstan öz ərazi bütövlüyünü qorumaqda çox qətiyyətlidir, onun Rusiyadan daha güclü və nüfuzlu dövlətlərlə ciddi əməkdaşlığı var. Qazaxıstana yönələn istənilən təcavuz Rusiya Federasiyasının beynəlxalq aləmdə təklənməsinə və onun üçün ağır nəticələrə gətirib çıxara bilər. Ona görə düşünmürəm ki, Rusiya yetkililəri məsələni açıq qarşıdurmaya qədər gətirib çıxarsın.\n← Ученый, открывший Эболу, рассказал о новой смертельной болезни\nASGA Vətən müharibəsində şəhid olan 2 qardaşa film çəkəcək – MİNGƏÇEVİRDƏ →\n“Bu, hamının vəzifəsidir, yalnız vəzifəlilərin yox!” – Elməddin Behbud\n4 İyul 2018 gunaynovruz\nAzərbaycan Dəmir Yolları peşə sağlamlığı üzrə beynəlxalq standartın tətbiqinə başlayır – FOTO\n20 İyun 2020 21 İyun 2020 Aktor Az


Monitorlar in qiymətləri müqaisə et. Monitorlar ucuz qiymətə.\nAna səhifəAudiо - Video TexnikaMonitorlar\nMünasib qiymətə monitor modellər axtarırısınızsa seçim etmək etmək üçün düzgün məkandasınız.\nMonitorlar geniş çeşidlə təklif olunsalarda, siz ən əsası nə iş üçün istifadə edəcəyinəz diqqət etməlisiniz. Stolüstü kompüter istifadəçiləri, xüsusilə dizaynerlər və proqramçılar üçün monitorlardakı görüntü, ölçü və bir çox xüsusiyyətlər olduqca vacibdir.\nKeyfiyyətli və münasib qiymətə olan monitorlar Shoppy.az saytında tapmaq çox sadədir!\nShoppy.az saytında ACER, HP, Philips markalarına məxsus keyfiyyətli monitor modelləri mövcuddur. Uzun müddət monitor önündə əyləşən insanların gözlərinə zərəri az olan yüksək keyfiyyətli modellərə də rast gələ bilərsiniz.\nSizin axtardığınız monitor modelləri shoppy.az-da!\nSərfəli qiymətə monitor modelləri axtaranlar bizim saytımızda çox vaxt itirmədən istəklərinə çata bilərlər.\nMonitor qiymətləri görüntü keyfiyyəti və ekran ölçüləri kimi fərqliliklərə əsaəsən dəyişir. Siz monitorlara aid xüsusiyyətləri shoppy.az-da daha asan müqayisə edərək optimal qiymətli məhsulları olduqca tez tapa bilərsiniz.


“Halal” ət məhsulları "haram" çıxdı\n1 Oktyabr 2012 18:11 | 50\nBuzovna qəsəbəsində fiziki şəxs Sahib Abbasova məxsus müəssisədə broyler cücə əti və toyuq içalatının istehsalı və satışı qadağan edilib. Azərbaycan Respublikasının Standartlaşdırma, Metrologiya və Patent üzrə Dövlət Komitəsi yanında Texniki Tənzimləmə və Standartlaşdırma üzrə Dövlət Nəzarəti Xidməti tərəfindən Bakı şəhəri, Xəzər rayonu, Buzovna qəsəbəsində fəaliyyət göstərən fiziki şəxs Sahib Abbasova məxsus broyler müəssisəsində dövlət nəzarəti aparılıb. Komitədən SİA-ya verilən məlumata görə, araşdırma zamanı müəyyən edilib ki, müəssisədə istehsal olunan məhsulların müvafiq keyfiyyətdə sabit istehsalına şərait yoxdur. Belə ki, cücənin tüklərdən, içalatdan təmizlənməsi sahəsi, kəsim sahəsi sanitariya normalarına cavab vermir. Seçilmiş nümunələrin Komitənin Təcrübə-Sınaq Mərkəzinin (AzTEST) sınaq laboratoriyasında keçirilən müayinəsi zamanı broyler cücə əti və toyuq içalatında bağırsaq çöpü qrupundan olan bakteriyalar (fekal çirklənmə, E.Coli mikroorqanizimləri) aşkar edilib. Müəssisədə istehsal olunan məhsullar üçün müvafiq normativ sənədlər üzrə (ГОСТ 25391-82 bənd 1.1 və AZS 299-2008 bənd 3.1.1) müəyyən edilmiş qaydada təsdiq olunmuş texnoloji təlimat yoxdur.\nBundan başqa müəyyən olunub ki, müəssisədə halal məhsul istehsalı üçün mövcud normativ sənəd AZS 372-2012 "Halal" ət məhsulları standartının tələblərinə əməl olunmadığı halda məhsullar "Halal" məhsul kimi təqdim edilir. Bununla da müəssisə tərəfindən "Yeyinti məhsulları haqqında" Azərbaycan Respublikası Qanununun 5-ci, "İstehlakçıların hüquqlarının müdafiəsi haqqında" Azərbaycan Respublikası Qanunun 10-cu maddələrinin tələbləri pozulub.\nMüəssisənin inkubatoruna baxış zamanı heç bir sertifikatı və mənşə sənədləri olmayan bildirçin yumurtaları aşkar edilib. Həmçinin müəssisə tərəfindən "Murad Agro" MMC və "Maştağa Broyler" MMC üçün kəsimin həyata keçirildiyi müəyyən olunub. Bu məhsullar müəssisənin soyuducu anbarından aşkar edilib. Toyuq yeminə qatılan enzimin, lizinin, metianinin, müxtəlif vitaminlərin mənşə sənədləri və sertifikatları, həmçinin inkubasiya üçün Türkiyədən alınmış yumurtaların mənşə sənədləri və sertifikatları da araşdırmaya təqdim edilməyib.\nAşkar olunmuş nöqsanlara görə, fiziki şəxs Sahib Abbasova məxsus sexdə broyler cücə ətinin və toyuq içalatının istehsalı və satışı qadağan edilib.


Qadının Ayaq Dırnaqları Balıq Pedikür Edildikdən Sonra Düşdü - Xəbərlər\nQadının Ayaq Dırnaqları Balıq Pedikür Edildikdən Sonra Düşdü\nMpalis / Getty Şəkillər\nÖlü dərinizdən bir dəstə balıq kəsmək ümumiyyətlə bir tətil yenilikidir, ancaq bir qadının dırnaqlarının düşməsinə səbəb ola bilər.\nBalıq pedikürləri, ayaqlarınızı 'həkim balığı' olaraq da bilinən Garra rufa balığı ilə dolu isti bir çəlləyə batırmaqdan ibarətdir. Kiçik uşaqlar təbii yaşayış yerlərində plankton yeyirlər, amma ətrafda heç kim yoxdursa, bunun əvəzinə ölü dərini dişləməkdən xoşbəxtdirlər. Ləzzətli!\nƏsl dəlil var bu balıqların həqiqətən də bəzi ölü dəriləri çıxardıqlarını və Aralıq dənizində populyar bir turistik fəaliyyət olduqlarını. Ancaq itkin dırnaqlara əlavə olaraq balıq pedikürünün təhlükəsizliyi ilə bağlı bir çox suallar var idi.\nJAMA Dermatology jurnalında bildirilən bir hadisə, bir qadının altı aylıq dırnaq problemi tarixini balıq pedikürünə bağladı. Hesabatı yazan Dr.Şari Lipnerə görə, xəstəyə onikomadesis diaqnozu qoyuldu. Bu, dırnaqda bir boşluq buraxan və dırnağın yıxılmasına səbəb olan müvəqqəti olaraq dırnaq böyüməsinin dayandığı zaman verilən texniki termindir.\nLeviticus / Getty Images\nPedikürün dırnaq vəziyyətindən məsul olub -olmamasından asılı olmayaraq, balıq pedikürünün riskləri olduğu aydındır. ABŞ -ın ən az 10 əyalətində, eləcə də Avropanın bir hissəsində qadağandır. İstifadədən sonra təmizlənən və ya atılan ənənəvi pedikür vasitələrindən fərqli olaraq, balığın bir insandan digərinə xəstəlik və ya bakteriya yaymasını dayandırmaq üçün heç bir yol yoxdur.\nLipnerin yazdığına görə, balıq pediküründən qaynaqlanan bir neçə bakterial infeksiya hadisəsi olmuşdur və tədqiqatlar, spalarda saxlanılan bəzi balıqların bakteriya daşıdığını təsbit etmişdir.\nYenə də Adigun, ortalama bir spa pedikürünün daha çox zərərli olduğunu söylədi, çünki kəsiklərin kəsilməsi lazımsız ziyana səbəb olur. 'Dırnaqlarınızın ətrafındakı kiçik yaralara səbəb olduqda, infeksiya üçün ən yüksək riskiniz var' dedi.\n'Bu, kiçik balıqların ayaqlarınızdan keratin yeyib -içməsindən daha risklidir.'


BURBERRY BLACK LABEL Burberry Qara Etiket 6300-T003621TA Saat SS / Gümüş Mens ー The best place to buy Brand Bags Watches Jewelry, Bramo!\nBURBERRY BLACK LABEL Burberry Qara Etiket 6300-T003621TA Saat SS / Gümüş Mens\nSatış qiyməti： USD 358.49(Vergi daxildir)\nMəhsulun idarə edilməsi nömrəsi (məhsul URL)：9865-17093-16675-90\nÜzr istəyirik, amma artıq səhmdəm.\nİstifadə olunmuşdur AB dərəcə\nCızıqlar, yüngül ləkələr və qaşınma var. Darıxdırıcılıq var.\nDışında: Kiçik çizilmeler, yüngül kir\nGümüş / gümüş\nArms ətrafında: 19 sm\nBand genişliyi: 1.9 sm\nDava tərəfi tac daxil edilmədən ölçülür.\nArms ətrafında: təxminən 19 sm\nBant genişliyi: 1,9 sm\nTəqvim növü: Üçlü Təqvim\nDial üz rəng


Doktoranturaya qəbul pullu olacaq?\nTarif Şurasının açıq buraxdığı sual: hər kəs ona cavab axtarır\nHazırda cəmiyyət "Doktoranturaya veriləcək imtahanların qiyməti nə qədər olacaq" sualı üzərində baş sındırır\nBAKI, 15 mart — Sputnik. Tarif (qiymət) Şurası Azərbaycan Respublikası Dövlət İmtahan Mərkəzi (DİM) tərəfindən göstərilən ödənişli xidmətlərin tariflərinin tənzimlənməsi məsələsinə baxıb və müvafiq qərar qəbul edib. Dövlət İmtahan Mərkəzinin müraciəti və təklifləri nəzərə alınmaqla tələbə qəbulu ilə bağlı ödənişli xidmətlərin tarifləri Azərbaycan Respublikası Nazirlər Kabinetinin 2017-ci il 8 fevral tarixli müvafiq qərarları ilə təsdiq edilən qaydalara uyğun 9 qrup üzrə təsnifatlaşdırılmaqla imtahanın növündən asılı olaraq 10-100 manat arasında müəyyənləşdirilib. Belə ki, qərara əsasən, orta ixtisas məktəblərinə, ali təhsilin bakalavr pilləsinə, magistr və baza ali tibb təhsili əsasında rezidenturaya qəbul üçün ödənişlər nəzərdə tutulur.\n© AZƏRTAC REPORT\nAli məktəblərimiz tələbə üzünə həsrət qalacaq\nXəbər dərc olunandan sonra Sputnik Azərbaycan-ın redaksiyasına gələn çoxsaylı suallar arasında "Doktoranturaya veriləcək imtahanların qiyməti nə qədər olacaq" sualı da olub. Sputnik Azərbaycan-ın əməkdaşı bununla bağlı DİM-in mətbuatla iş və elektron kommunikasiya sektorunun müdiri Xanlar Xanlarzadə ilə əlaqə saxlayıb. X. Xanlarzadə qeyd edib ki, doktorantura imtahanlarına onlar cavabdeh deyillər: "Bu pillədə imtahan universitetlər tərəfindən apardığı üçün qiymətləri də onlar müəyyən edəcək".\nSputnik Azərbaycan-ın əməkdaşı məsələ ilə bağlı Azərbaycanın bir neçə böyük universitetinə üz tutub. Azərbaycan Texniki Universitetinin (ATU) mətbuat xidmətinin rəhbəri Nicat Abdullayev qeyd edib ki, doktoranturaya qəbul imtahanları pullu deyil və hələlik bu haqda heç bir yeni qanun qəbul edilməyib: "Bir sözlə, doktoranturaya imtahan pulsuzdur".\nAzərbaycan Dillər Universitetinin (ADU) İnformasiya Departamentinin müdiri Araz Ağayev da bildirib ki, hələ bu məsələ ilə əlaqədar ADU-nun Elmi Şurasının hər hansı bir qərarı yoxdur: "Qərar qəbul edildikdə bu barədə KİV-ə məlumat veriləcək".\n© Sputnik / Rahim Zakiroğlu\nİmtahan ödənişlərinin yekun məbləğləri açıqlandı\nAzərbaycan Memarlıq və İnşaat Universitetinin (AMİU) Magistratura və doktorantura şöbəsinin rəhbəri Zöhrab Xəlilov deyib ki, universitetlərində ödənişli imtahan yoxdur: "Bu günə kimi bizdə heç vaxt ödənişli imtahan olmayıb. İmtahanlar oktyabr ayında olacaq. O vaxta kimi hansı qanunlar qəbul ediləcək, bilmirəm. Hələ ki, belə bir məsələ gündəmdə deyil".\nAzərbaycan Dövlət Pedaqoji Universitetinin (ADPU) Magistratura və doktorantura şöbəsinin müdiri, professor İbrahim Bayramovun sözlərinə görə, gələcəkdə Nazirlər Kabineti, Təhsil Nazirliyi ümumi rəyə gələrsə və Tarif Şurası qərar qəbul edərsə, doktorantura pullu ola bilər: "Amma indiki vəziyyətdə doktoranturaya qəbul imtahanları pulsuzdur".\nBakı Mühəndislik Universitetinin (BMU) mətbuat xidmətinin rəhbəri Rəcəb Rza məsələni belə şərh edib: "Universitet yeni yaranıb. Bu haqda hələlik konkret bir qanun yoxdur. Tezliklə Elmi Şurada toplantı olacaq və orada bu məsələyə də baxılacağı gözlənilir".\nBDU-nun mətbuat xidmətinin rəhbəri Pərvanə İbrahimova qeyd edib ki, təhsilin doktorantura pilləsinə qəbul universitet daxilində həyata keçirildiyinə görə, Dövlət İmtahan Mərkəzinin tətbiq etdiyi pullu imtahan prosesinin bu prosesə aidiyyəti yoxdur: "BDU-da Doktoranturaya qəbul imtahanları pulsuz həyata keçirilir. Gələcəkdə maddi problem yaranarsa, bu məsələyə baxılacaq".\nAzərbaycan Dövlət İqtisad Universitetinin (UNEC) mətbuat xidmətindən Sputnik Azərbaycan-a verilən məlumata görə, UNEC-də doktoranturaya qəbulun ödənişli olması müzakirə edilməyib.\nTarif (qiymət) Şurası, DİM, qəbul imtahanları, doktorant, Sputnik Azərbaycan, Dövlət İmtahan Mərkəzi, universitet, doktorantura, tələbə, Azərbaycan\n9-cu sinif şagirdləri buraxılış imtahanı verib\nBuraxılış imtahanlarının tarixi məlum oldu\nDövlət İmtahan Mərkəzinin nümayəndəsi: "Monitorinqin nəticələri ürəkaçan deyil"\nDeputatlar dil imtahanından keçəcək: Kim onu verə biləcək, kim yox?\nMüəllimlərin imtahanı ilə bağlı böyük qalmaqal\nOrbitə bir dəfəyə rekord sayda kosmik aparat çıxarılıb\n23:31 24.01.2021 (Yenilənib 23:34 24.01.2021)\nDaşıyıcı raketin göyərtəsində 133 dövlət və kommersiya peyki var. Bundan əlavə, həmin buraxılışa 10 "Starlink" internet mikro-peyki daxildir. orbitə bir dəfəyə rekord sayda kosmik aparat çıxarılan ilk buraxılışdır.\nBAKI, 24 yanvar - Sputnik. "SpaseX" şirkəti bu gün "Falcon-9" raket daşıyıcısının 143 raketlə orbitə buraxılışını həyata keçirib.\nSputnik Azərbaycan xəbər verir ki, start ABŞ-ın şərq sahili vaxtı ilə saat 10:00-da (19:00 GMT+4) Kanaveral (Florida ştatı) kosmodromunda baş tutub.\nDaşıyıcı raketin göyərtəsində 133 dövlət və kommersiya peyki var. Bundan əlavə, həmin buraxılışa 10 "Starlink" internet mikro-peyki daxildir. Şirkətdən bildirirlər ki, bu, orbitə bir dəfəyə rekord sayda kosmik aparat çıxarılan ilk buraxılışdır.\nPeyklər sartdan təxminən bir saat sonra yerətrafı orbitə buraxılıb.\nkosmik stansiya, kosmik, orbit, "SpaceX", İlon Mask\nEmin Əmrullayev: Azərbaycan təhsili təkcə COVID-19-dan təsirlənməyib\n13:25 24.01.2021 (Yenilənib 13:22 24.01.2021)\nAzərbaycanın Təhsil naziri Emin Əmrullayev Twitter-də 24 yanvar Beynəlxalq Təhsil Günü ilə bağlı paylaşım edib.\nBAKI, 24 yanvar - Sputnik. Təhsil naziri Emin Əmrullayev 24 yanvar Beynəlxalq Təhsil Günü ilə bağlı sosial şəbəkə hesabında paylaşım edib.\nSputnik Azərbaycan-ın məlumatına görə, naziri Twitter-dəki paylaşımında deyilir:\nWhile global education in pursuit of SDG's was hit by COVID-19 solely, learners & educators in #Azerbaijan were also overwhelmed by the attack of #Armenia that resulted in 20 instructors & 10 schoolchildren killed, 16 injured and 60 schools destroyed.#InternationalDayOfEducation pic.twitter.com/mZvF7btxZl\n— Emin Amrullayev (@EminAmrullayev) January 24, 2021\n"Qlobal təhsil yalnız COVID-19 tərəfindən təsirləndiyi halda, Azərbaycanda müəllimlər və şagirdlər 20 müəllimin, 10 şagirdin öldürülməsi, 16 məktəblinin yaralanması və 60 məktəbin dağıdılması ilə nəticələnən Ermənistan hücumundan da təsirlənib".\nKoronavirus, COVID-19, Ermənistan, təhsil naziri, Emin Əmrullayev


İnsanın düşüncələrini oxuyan qurğu - Xəbərlər - IKT\n3957 sa sa sa\nİnsanın düşüncələrini oxuyan qurğu 19.04.2017 12:45 / Texnoloji yeniliklər\nYaponiyanın Toyohaşi Texnoloji Universitetinin mütəxəssisləri insanın düşüncələrini oxuyan qurğu hazırlayıblar. Yeni ixtira 0-dan 9-dək rəqəmləri 90 faiz, yapon dilində bəzi hecaları isə 61 faiz dəqiqliklə tapa bilir.\ndni24.com saytının məlumatına görə, nail olduqları göstəricilərin o qədər də yüksək olmadığını etiraf edən mütəxəssislər qurğunun təkmilləşdirilməsi üzərində çalışırlar.\nQurğu insanın sözləri tələffüz etdiyi zaman yaranan beyin dalğalarını skan edən elektroensefaloqramların iş prinsipi əsasında işləyir. Sonrakı mərhələdə beyin fəaliyyəti nəticəsində yaranan dalğaların analizi sayəsində insanın fikirləşdiyi söz və cümlələri qabaqcadan deyə bilir.\nAlimlərin sözlərinə görə, qurğu müxtəlif xəstəliklər və ya bədbəxt hadisələr nəticəsində nitq qabiliyyətindən məhrum olmuş insanlara kömək edəcək. Onun təkmilləşdirilmiş versiyası cari ilin sonunda təqdim olunacaq.


“Azərbaycan” İstilik Elektrik Stansiyası əsaslı yenidənqurmadan sonra istifadəyə verilib\n22:55, 9 İyul 2020\n25 İyun, 12:00 Sosial mediada paylaşın:\nBurada çıxış edən Prezident İlham Əliyev dedi: -Mingəçevirdə İstilik Elektrik Stansiyası ulu öndər Heydər Əliyevin təşəbbüsü ilə tikilmişdir. Heydər Əliyev Azərbaycana birinci dəfə rəhbərlik etməyə başlayanda vəziyyəti təhlil edərkən gördü ki, Azərbaycanın energetika sisteminə çox böyük investisiyalar qoyulmalıdır. Bütün məsələlər təhlil olunandan sonra sovet rəhbərliyi qarşısında məsələ qaldırıldı. Onun davamlı və çox məqsədyönlü fəaliyyəti nəticəsində Sovet İttifaqının rəhbərliyi Azərbaycana böyük sərmayənin qoyuluşuna icazə verdi. Əlbəttə bu, tarixi hadisədir. Çünki o vaxt mərkəzləşdirilmiş fondlardan respublikaya vəsait cəlb etmək çox böyük çətinliklərlə başa gəlirdi. Nəzərə alsaq ki, Heydər Əliyev yeni rəhbər idi və onun dərhal belə bir təşəbbüslə çıxış etməsi sovet rəhbərliyində bir çoxlarını təəccübləndirmişdi. Ancaq bütün bunlara baxmayaraq, onun fəaliyyəti və yorulmaz səyləri nəticəsində 1971-ci ildə bu stansiyanın tikintisi haqqında qərar qəbul edildi, Azərbaycana mərkəzləşdirilmiş fondlardan böyük vəsait qoyulmağa və stansiyanın tikilməsinə başlandı. Ulu Öndər hələ Azərbaycanda rəhbər olan zaman stansiyanın birinci bloku istismara verildi – 1981-ci ildə. Sonra Heydər Əliyev Moskvada Siyasi Büroda fəaliyyətə başlayanda və Nazirlər Sovetinin birinci müavini vəzifəsində çalışanda daim gözü Azərbaycanın üstündə idi. Heydər Əliyev bu stansiyanın tikintisinə xüsusi əhəmiyyət verirdi və onun fəaliyyəti nəticəsində qalan 7 blok da inşa edilmişdi. İndi təsəvvür etmək mümkün deyil ki, əgər bu stansiya o vaxt tikilməsəydi, biz müstəqillik dövründə hansı problemlərlə üzləşə bilərdik. Çünki yenidən qurulandan sonra bu stansiyanın generasiya gücü 2400 meqavatdır. Təbii ki, ondan sonra, xüsusilə son 16 il ərzində ölkəmizdə 30 elektrik stansiyası tikilmişdir və onların arasında böyük stansiyaları xüsusilə qeyd etmək istərdim – “Cənub” təxminən 800 meqavat, “Səngəçal” 300 meqavatdan çox, “Sumqayıt” 525 meqavat, “Şimal-2” 400 meqavat, ondan əvvəl “Şimal-1” 400 meqavat. Bütün bunlar son illərdə tikilmiş stansiyalardır. Ancaq müstəqilliyimizin ilk illərində Azərbaycan yalnız bu stansiya hesabına yaşayırdı. Yalnız Heydər Əliyevin uzaqgörənliyi və vaxtında atılmış addımların səmərəliliyi nəticəsində Azərbaycan ayaqda dura bilmişdir. Ona görə bu gün Ulu Öndərin abidəsi önündə onun bu xidmətlərini biz xüsusilə qeyd etməliyik. Hər bir ölkənin energetika sistemi onun döyünən ürəyidir, əsas motorudur. Bu olmasa, heç nə olan deyil. Bu olmasa, heç bir inkişafdan, heç bir investisiya qoyuluşundan söhbət gedə bilməz. Ona görə enerji olmayan yerdə inkişaf yoxdur. Məhz Heydər Əliyevin fəaliyyəti nəticəsində Azərbaycan ağır illərdə, müstəqilliyin ilk illərində ayaqda dayana bildi. Düzdür, energetika sistemimiz köhnəlmişdi, amma yenə də öz istismar müddətini uzada-uzada generasiya davam edirdi. O illərdə biz böyük böhranla üz-üzə idik, bir çox hallarda elektrik enerjisi kəsilirdi, rayonlarda ümumiyyətlə elektrik enerjisi fasilələrlə verilirdi, gündə iki saat, Bakı şəhərində də həmçinin. Ona görə bu stansiyanın xüsusi əhəmiyyəti var. İki il bundan əvvəl burada qəza baş verəndə, əlbəttə, bunun ölkəmizə nə qədər böyük zərbə vurduğunu hər kəs gördü, ölkəmiz zülmətə büründü, qaranlığa qərq oldu, metro dayandı, bütün hərəkət dayandı. Bu qəza yalnız məsuliyyətsizlik, səhlənkarlıq, vicdansızlıq nəticəsində baş vermişdir. O qəzadan sonra mənə verilən məlumatdan və bu stansiyadan çəkilmiş şəkillərdən dəhşətə gəldim, bu qədər vicdansızlıq olarmı?! Ona görə dərhal göstəriş verdim, kadr dəyişikliyi edildi, “Azərenerji”nin rəhbərliyi möhkəmləndirildi, təlimatlar verildi. Göstəriş vermişdim ki, bu İstilik Elektrik Stansiyasının generasiya gücləri qısa müddət ərzində yenidən yaradılmalıdır. O vaxt 800 meqavat generasiya gücü itirilmişdi, - bu stansiya cəmi 1600 meqavatla işləyirdi. Generasiya gücü yavaş-yavaş itirilirdi və belə bir fikir var idi ki, bunu bağlamaq, yaxud da söküb yenidən tikmək lazımdır, təmir etmək mümkün deyil. Bu 2400 meqavat gücü yenidən bərpa etmək neçəyə başa gələr, bunu hamı yaxşı bilir - milyardlarla dollara, milyardlarla. Ona görə mən “Azərenerji”nin bu sahədə fəaliyyətini xüsusi qiymətləndirirəm ki, stansiya cəmi 2 ildən az bir müddətdə yenidən quruldu, səkkiz blokun səkkizi də işlək vəziyyətdədir. 2400 meqavat generasiya gücü bərpa edildi, kanal tikildi, qəza baş verən yarımstansiyalar yenidən quruldu, müasir idarəetmə mərkəzi yaradıldı. Beləliklə, bu stansiyanın ömrü ən azı 20-30 il, bəlkə də 50 il uzadıldı. Bu, bizə nə verəcək? Bizə onu verəcək ki, bundan sonra da enerji təminatı sahəsində heç kimdən asılı olmayacağıq. Biz 1990-cı illərdə bəzi hallarda xaricdən elektrik enerjisi alırdıq, çatmırdı. İndi isə biz ixrac edirik. Özü də bir ölkəyə yox, 3 ölkəyə elektrik enerjisini ixrac edirik. Bu gün mənə təqdim edilən “Qobu” Elektrik Stansiyasının tikintisi nəticəsində 300 meqavat əlavə güc əldə edəcəyik, ixracı daha da artıracağıq və ölkəmizin artan sənaye potensialını enerji ilə təmin edəcəyik. Əhali artır, sənaye artır, biznes fəaliyyəti artır – bütün bunlar enerji tələb edir. Bizim təbii resurslarımız var – qaz, neft. Stansiya həm qazla, həm mazutla işləyir. Elektrik xətlərimiz yenilənir, generasiya gücləri yaradılır, şəbəkə qurulub, yarımstansiyalar tikilir, bütün qonşu ölkələrlə yüksəkgərginlikli xətlər var. Ona görə bu gün Azərbaycan neft, qaz, yanacaq, elektrik enerjisini hasil edir, istehsal edir və ixrac edir. Yəni, dünyada o qədər də çox ölkə bu dərəcədə çoxşaxəli fəaliyyətə sahib deyil. Bəzi ölkələrdə yanacaq-enerji balansının bir hissəsi mövcuddur, digər hissəsini isə idxal edir, asılıdır. Biz tamamilə müstəqilik və iqtisadi-enerji müstəqilliyi budur. Biz bunu əldə etmişik, Ulu Öndərin ruhu qarşısında vicdanımız təmizdir, onun yolunu davam etdiririk, onun əsərini bərpa etmişik. Burada və bütün başqa sahələrdə onun yolu ilə irəliyə, inkişafa, tərəqqiyə doğru gedirik. Xahiş edirəm, bütün energetiklərə mənim salamlarımı çatdırın, Mingəçevir sakinlərinə də həmçinin. Mən bu stansiyanın yenidən qurulmasında əməyi keçən hər bir insana təşəkkür edirəm və sizə yeni uğurlar arzulayıram. Sağ olun.


ANS-le MTRŞ arasında növbeti MƏHKƏMƏ - Azadlıq Xeber\nANS-le MTRŞ arasında növbeti MƏHKƏMƏ\n23.02.2016 / 17:04 xeber – ANS MTRŞ-a qarşı qaldırdığı qarşılıqlı iddia ilə bağlı ilkin qərardan verdiyi kassasiya şikayətinin vaxtı açıqlanıb.\nLent.az-ın Ali Məhkəməyə istinadən məlumatına görə, proses aprelin 5-nə təyin edilib. Kassaiya şikayəti baxılması üçün Ali Məhkəmənin hakimi Nigar Rəsulbəyovanın icraaatına verilib.\nMTRŞ-nın idiasına 1 saylı Bakı İnzibati-İqtisadi Məhkəməsində baxılarkən, ANS qarşılıqlı iddia verib. Lakin hakim Vüsalə Baxışova həmin qarşılıqlı iddianı baxılmaq üçün qəbul etməyib. Televiziya şirkəti məhkəmənin baxılmaq üçün qəbul etməmə barədə qərardadından apellyasiya şikayəti verib. Bakı Apellyasiya Məhkəməsi ANS-in apellyasiya şikayətini təmin etməyib və 1 saylı Bakı İnzibati-İqtisadi Məhkəməsinin qərarı qüvvədə saxlanılıb.


Bir adam ki öz milliyyətini dana...\nBir adam ki öz milliyyətini dana... Siyasət\n4 Aprel 2014 15:41\nOqtay Əsədov: "Beləsindən nə gözləyəsən?!"\n"Rusiya Federasiya Dövlət Dumasının vite-spikeri Vladimir Jirinovskinin növbəti sərsəm fikirləri Azərbaycan xalqının ciddi narahatlığına səbəb olub, eyni zamanda, Azərbaycan-Rusiya ikitərəfli əməkdaşlıq münasibətlərinə öz mənfi təsirini göstərir".\nBunu Milli Məclisin dünən keçirilən plenar iclasında deputat Fəzail Ağamalı dilə gətirib. O, təklif edib ki, Jirinovskinin hərəkətləri ilə bağlı Dövlət Dumasının rəhbərliyinə Azərbaycan parlamenti adından müraciət edilsin və bu müraciətdə həmin şəxsin bu cür yanlış hərəkətlərinin, davranışlarının dayandırılması, qarşısının alınması tələb olunsun.\nMilli Məclis sədri Oqtay Əsədov isə cavabında bildirib ki, Jirinovski ilə bağlı hər hansı bir müzakirəyə və müraciətə ehtiyac yoxdur: "Jirinovskiyə Milli Məclis sədrinin I müavini tərəfindən çox tutarlı cavab verildi. Özünüz də görürsünüz ki, həmin gündən bu yana o heç nə danışmır. Bir adam ki öz milliyyətini dana, ondan nə gözləyəsən?!".


Bitki çayları - bütün dərdlərin əsl dərmanı! Özüm sınamışam\nÇox təəssüf ki, hazırda yediyimiz məhsulların keyfiyyətindən əmin ola bilmirik. Nə qədər dadı yaxşı olsa da nənə babalarımız həmişə deyirlər ki, heyif deyil o vaxtın ərzaqları, yağ, qənd, çay bir sözlə hər şey insan sağlamlığının əleyhinə deyildi, əksinə insanlara sağlam məhsullar qidalar satılırdı.\nIndi isə xəstəliklər baş alıb gedir, elə demək olar ki, hamısının mənbəyi məhz keyfiyyətsiz qidalardan, məhsullardan gəlir. Biz də çıxış yolu kimi dərmanlara qaçırıq, guya ki, dərmanlar belə xeyirlidir sağlamlığımıza.\nMən isə sizə bu dərmanların əvəzinə təbii bitki çaylarından istifadəni məsləhət görərdim. Atam həmişə evdə adi qara çay içməyimin əvəzinə çiçək çaylarını içməyimi məsləhət görürdü. Mən isə qulaq ardına vururdum. Yayda mədəmdəki dəhşətli ağrılar məni çox narahat edirdi. Daş yarpızı adlanan çiçəyi adi dəm kimi dəmlədim və içməyə başladım, içdiyim dərmanların heç bir xeyri olmadı amma bu çiçək çayı məni əməlli başlı ağrılardan xilas etdi.\nTəkcə daş yarpızı deyil qarışıq çiçəklərdən də istifadə etmək olar. Cökə çiçəyi, kəklikotu, nanə, daş yarpızı, yarpız, mədə çiçəyi, bu çiçəklərin üzərinə qaynar su töküb dəmləyib içmək insan sağlamlığına çox xeyirlidir. Əgər böyrəyinizdə ağrı varsa bağa yarpağını və ya solmaz çiçəyini dəmləyib içə bilərsiniz.\nHal-hazırda qrip virusu geniş şəkildə vüsət alıb. Qripin əsas siptomu olan boğaz ağrısı zamanı gülxətmi çiçəyini dəmləyib içsəniz səhərə heç bir ağrı qalmaz. Başınız ağrıyan zaman üzərliyi yandırıb onu iyləmək çox faydalıdır.\nBundan əlavə məndə hələ məktəb dövründə ilin bütün fəsillərində, yay, qış fərq etmədən qrip olan kimi olurdum, bunun qarşısını almaq üçün yarpızı böyük bir qazanda qaynadıb başıma iri bir adyal salaraq onun buxarda dayanırdım, bunu tez-tez etdim və ondan sonra belə hal olmur məndə. Ancaq bunu etdikdən sonra qəti şəkildə özünüzü soyuqdan qorumalısınız.\nMədə ağrısı zamanı isə bir az nanə və ya çobanyastığı dəmləyib içmək ən yaxşı çarədir. Beləliklə çarəni dərmanlarda yox çiçəklərdə tapmağınızı məsləhət görərdim.


Bananlı kokteyl resepti » Qadınla.Com - Qadınlar Birİncidir!\nTarix: 21-01-2016, 09:00\ntəmizləyib, doğrayın. Blenderin qabına südü töküb,100 qram dondurma da əlavə edin. Sonra bir neçə saniyə ərzində çalın.Üzərinə banan əlavə edib, yenidən çalın. Sonra qalan dondurmanı da əlavə edib, yaxşıca çalın. Sonda alınmış kütləyə konyak töküb, qarışdırın. Kokteyli qədəhlərə töküb, kivi, banan və ya portağal dilimləri ilə bəzəyin.\nEv şəraitində 10 protein kokteyl resepti


Deyvid Sacconi-27 Təbrik edirik! | Bosman.Az\nBuradasınız Əsas » Bosman » Deyvid Sacconi-27 Təbrik edirik!\nDeyvid Sacconi-27 Təbrik edirik!\nYazıb: 13:36, 10.04.2014 Müəllif: Bossman\nBu gün “Xəzər Lənkəran”da daha bir xoş gündür. Bu xoş günün səbəbkarı isə 27 yaşını qeyd edən Deyvid Sacconidir. Komandamıza böyük ümidlərlə gətirilmiş Braziliya və eyni zamanda İtaliya vətəndaşlığını daşıyan bu yarımmüdafiəçiyə gətirilərkən və elə indi də ümidlərimiz çoxdur. O bunu keçirdiyi bir sıra oyunlarda da sübut edib. Xüsusən təzə gələn ərəfədə. Əslində, həm təcrübə həm də fiziki güc baxımından əsl futbolçu yaşında olan Deyvid Sacconidən daha böyük gözləntilərimiz var və ümidvarıq ki, əsas heyətdə bundan sonra daimi forma şansı qazanmaqla o gözləntilərimizi tam doğruldacaq.\n“Bosman” fanklubu olaraq, Deyvid Sacconini ad günü münasibəti ilə təbrik edirik. Ona elə komandamızla böyük uğurlar, gözəl oyun və sağlıq arzulayırıq. Deyvidin futbolda keçdiyi yolu isə qrafik olaraq diqqətinizə çatdırırıq (Şəkli böyütmək və aydın görmək üçün üzərinə klik etməyiniz yetər):\nBölmə: Bosman, Xəzər Lənkəran\n3 Şərh yazıya: Deyvid Sacconi-27 Təbrik edirik!\nTəbriklərə qoşulur, uğurlar arzulayıram! Deyvidin komandanın passivində yer alması inidiyədək bizə onu tanımağa imkan verməmişdir. Həmvətəni Nildo komandaya gələndən sonra sanki bizim braziliyalıların hamısı bir zolağa düşüblər.\nNildonun artıq 30 yaşı var. Futbolda bundan sonra öyrənən gorunda çalar deyiblər. Onun gedişindən sonra braziliyalıların tilsimi sınar və uğurlu çıxışa başlayarlar.\nDeyvid elə indi də ümidverici futbolçudur. Zədələr imkan versəydi əsas 11-likdə yerini möhkəmlədərdi. İnanıram ki, Deyvid “Xəzər Lənkəran”a öz töhvəsini verəcək. Deyvid üçün o da bir tarixdir ki, 27-yaşını “Xəzər Lənkəran”da qeyd edir. Ona can sağlığı, karyerasında uğur, Xəzər Lənkəran”da gözəl oyunlar arzulayıram!\nZəfər Lerikli 10.04.2014\nTəbriklərə məndə qoşuluram.


azfreespeech Strasburqda Azərbaycan haqqında kitab çap olunmuşdur – azfreespeech\nStrasburqda Azərbaycan haqqında kitab çap olunmuşdur\nAzərbaycanın Avropa Şurası yanındakı daimi nümayəndəliyinin təşəbbüsü ilə Strasburqun “Groupe Bataliers” nəşriyyarında Azərbaycan haqqında ingilis dilində kitab çap olunmuşdur. Nümayəndəliyin birinci katibi Əfqan Mehdiyevin hazırladığı “Azərbaycan gündəliyi” (“Azerbaijani Diary”) təbliğat xarakterli kitab 228 səhifədən ibarət olub 500 nüsxə ilə nəfis şəkildə çap edilmişdir.\nAzərbaycanın bütün sahələrini əhatə etmiş və ölkəmiz barədə həqiqətlərə dair dolğun materialların toplandığı kitab-təqvimin ilk səhifələrində respublikamızın xəritəsi, coğrafiyası, tarixi, dövlət atributları haqqında ətraflı məlumat verilmişdir.\nAzərbaycanın müstəqil dövlət kimi formalaşmasında xüsusi xidmətləri olmuş ümummilli lider Heydər Əliyev, Prezident İlham Əliyev, Azərbaycan həqiqətlərinin beynəlxalq aləmə çatdırılmasında mühüm rol oynayan Heydər Əliyev Fondu və onun prezidenti Mehriban xanım Əliyeva, respublikamızın digər görkəmli şəxsiyyətləri barədə yazılar kitabın ən maraqlı hissələrindəndir.\nAzərbaycanın Avropa Şurasının tamhüquqlu üzvü olması istiqamətində atdığı ilk addımlar, doğma Bakımızın keçmişindən və bu günümüzdən bəhs edən materiallar, xalqımızın qədim tarixindən xəbər verən Şirvanşahlar sarayı, Atəşgah, Qobustan, Yanardağ haqqında maraqlı faktlar kitabda öz əksini tapmışdır.\nKitabda milli və peşə bayramlarından, faciəli günlərdən – tariximizin qanlı səhifəsi olan 20 Yanvar faciəsi və Xocalı soyqırımından, Azərbaycanın musiqi beşiyi Şuşadan, ermənilər tərəfindən azərbaycanlıların dəfələrlə soyqırıma məruz qalmasından, Ermənistan-Azərbaycan, Dağlıq Qarabağ münaqişəsindən və zəbt edilmiş torpaqlarımızda ermənilər tərəfindən törədilmiş saxtakarlıq faktlarından, Ermənistanın işğal etdiyi torpaqların tarixən Azərbaycana mənsubluğunu göstərən beynəlxalq sənədlərdən çıxarışlardan bəhs edən materiallar ayrı-ayrı başlıqlar altında yerləşdirilmişdir.\nKitabda maddi-mədəni irsimiz, müxtəlif idman növləri və beynəlxalq yarışlarda idmançılarımızın müvəffəqiyyətli çıxışları, yalnız Azərbaycanın deyil, dünyanın bütün muzeylərini bəzəyən xalçalarımız, milli mətbəximizin zəngin yeməkləri, milli musiqi alətlərimiz barədə dolğun məlumat verilmişdir.\nKitabda verilmiş 96 fotoşəkildə Azərbaycanın və paytaxtımızın görməli yerləri, Ermənistanın işğal etdiyi ərazilərimiz, erməni qəsbkarları tərəfindən viran qoyulmuş Şuşa və digər sahələr təsvir edilmişdir.\nKitabın tərtib olunmasından əsas məqsəd Azərbaycan həqiqətlərinin, Ermənistan-Azərbaycan, Dağlıq Qarabağ münaqişəsinə dair materialların təbliğidir.\n“Azərbaycan gündəliyi” kitab-təqvimi Avropa Şurası və Birləşmiş Millətlər Təşkilatının yüksək vəzifəli şəxslərinə, Avropa Şurasına üzv olan ölkələrin qurum yanındakı daimi nümayəndəliklərinin rəhbərlərinə, Strasburq şəhər merinə, ali təhsil ocaqlarının rəhbərlərinə və digər şəxslərə göndərilmişdir.\nKitabın sonunda Azərbaycanın Avropa Şurası yanındakı daimi nümayəndəliyi tərəfindən “Azərbaycan gündəliyi”nin növbəti seriyalarının nəşr edilməsinin nəzərdə tutulduğu qeyd edilmişdir. Bununla əlaqədar mövzu ilə bağlı material və təkliflərin nümayəndəliyin ünvanına göndərilməsi xahiş olunur.


Azərbaycan Respublika və Ğazağıstanı miyonədə həvoiyə xət bərpo be. - Parstoday\nAzərbaycan Respublika və Ğazağıstanı miyonədə həvoiyə xət bərpo be.\nJan 14, 2022 10:13 Asia/Tehran\nNisbiyə oroməti bə Ğazağstan oqardeədə Azərbaycan Respublika həvoiyə xətton Boku-Nursultan və bərəks tojədən təşkilış kardə.Bə telerədyo aqentəti xəbon əsosi Nursultan-Boku həvoiyə hərəkət cumə və şanbə rujonədə əncom bəbe.\nĞazağıstani təyyarə təşkilat ıştə bərnamədə zinə 5 şanbə rujiyu çı məmləkəti paytəxt Nursultano 32 qılə beynəlxalğə həvoiyə hərəkətış bə Rusiyə,Macarıstan,Tırkiyə,Belarus,Polşə,Azərbaycan Respublika, Uzbəkistan və Serilanka nəzədəş qətə.\nTırkiyə və Azərbaycan Respublika mudafiə vəziron votımonışon dəvoni.\nErmənistanı sərhəddiyə məntəğon Azərbaycan Respublika tərəfo bombardımon bə.


Doyunca yuxulamaq üçün saat neçədə yatmaq lazımdır? – medpress.az\nDərc olunub: 24 Fevral 2019 . Bu azredaktor\nTez oyanmaq çox faydalıdır, amma bunu necə əzab çəkmədən etmək olar? Amerikanın Ekstera universitetindən olan alimlər araşdırma ilə müəyyənləşdiriblər ki, günəşin ilk şüaları ilə oyanan insanlarda depressiya nahara qədər yataqda dincəlməkdən həzz alanlarla müqayisədə nadir halda olur.\nMedpress.az-ın xarici mediaya istinadla verdiyi xəbərə görə, bunun elmi izahı da var. Saat 10-dan 12-də qədər yuxu hormonu melatonin istehsal olunur, bunu xoşbəxtlik hormonu da adlandırırlar. Onun sayəsində bizim orqanizmimiz dincəlir.\nAmma tez yuxuya getmək üçün axşam saat 7-dən orqanizmi, xüsusilə mədəni enerjiqoruyucu rejimə çevirmək lazımdır.\n“Saat 19:00-dan sonra heç bir fiziki yüklənmə olmamalıdır. Axşam idman zalından və hovuzdan sonra – səhər heç cür olmaz – insan yuxusuzluq hiss edir”, – mütəxəssislər buna əmindirlər.\nGündüz yatmaq istəyirsinizsə – özünüzü bundan məhrum etməyin. Yuxu ilə gücü bərpa etmək olar, ancaq bir saatdan çox çəkməməlidir. Gündüz yuxusu üçün ən yaxşı vaxt 15:00-a yaxındır. Bundan gec olmaz, çünki axşam qrafik üzrə yatmaq alınmayacaq.\nSağlamlıq rubrikalarında dərc olunub. Açar sözlər: depressiya, oyanmaq, yuxu


“VAXT OLARSA...” – Günay İbrahimlinin boulinq macərası - FOTOSESSİYA - Fotosessiya - PrimeTime\n“VAXT OLARSA...” – Günay İbrahimlinin boulinq macərası - FOTOSESSİYA\nNə qədər yaxşı oynasa da yüksək xal toplaya bilmədi...\nPrimeTime.Az olaraq hər həftənin cümə axşamı "Vaxt olarsa..." rubrikası ilə oxucularıımızın görüşünə gəlirik. Əməkdaşımız Yeganə Əliqızının təqdimatına yayımlanan bu layihədə tanınmışların asudə vaxtlarını necə keçirdiyini sizə göstərməyə çalışırıq. Yeganənin bu həftəki qonağı da hər zaman səmimiyyəti ilə seçilən ulduz Günay İbrahimlidir. Yaşadığı macəranı Yeganə olduğu kimi oxuculara nəql edir:\nAsudə vaxtını hər dəfə fərqli keçirməyə can atan Günay, mənimlə boulinq oynamaq istədi. Ona görə də görüş yeri kimi Bakının istirahət məkanlarını birini seçdik. Fotoqrafımız Rahib Hacıyev də vaxtından əvvəl məkana gəldiyindən, bir neçə dəqiqənin içində həvəslə oyuna başladıq. İlk dəqiqələrdə İbrahimli mənə qalib gəlirdi. Lakin icazə xəttini keçib bir neçə dəfə strayk (xəttin sonundakı bütün pinlərin freyminin ilk atışında aşması) səhvi, yığdığı xallar hesablanmaması ilə nəticələndi. Qızğın gedən yarışda Günaya bir neçə dəfə şərait yaratdım ki, qalib gəlsin. Amma nə qədər yaxşı oynasa da yüksək xal toplaya bilmədi.\nOyunun sonuna qədər qalib gəlməyə səy göstərən Günay, asudə vaxtını uduzaraq yaşadı. Qalibiyyət qətiyyən məni sevindirmədi.Önəmli olan Günayla günün bir neçə saatını səmərəli keçirmək idi. Bu bizdə alındı, çalışın siz də asudə vaxtınızı səmərəli keçirin.\n"Vaxt olarsa..." rubrikasında hansı məşhurları qonaq görmək istəyirsizsə, (+99451) 526-74-47 nömrəsinə zəng edə və ya WhatsApp yaza bilərsiniz.\nYeganə Əliqızı @yeganealikizi\n15 Dekabr 2016 12:30PrimeTime.Az\nEmiliya Londonda kamera qarşısına keçdi – FOTOSESSİYA


Qızlarını zəncirdə saxlayan ata danışdı Tahir Kərimov Salyandakı villasını neçiyə satır? Leyla Əliyevanın şeirinə mahnı yazdı – aud Soso Pavliaşvilinin Bakı konsertinin vaxtı açıql Şəhər meri atışmada öldürüldü “Çudo Peçka”da qalmaqal böyüyür Bülent Ersoyun qəribə görünüşü – fotolar Bu uşaq yarım milyon insanı öldürüb – FOTO Valyutaların bu günə olan rəsmi məzənnəsi DTX xüsusi əməliyyat keçirdi Binəqədidəki evi kim yandırdı: satanistlər, MTN Putin Fəthullah Güləndən danışdı Kredit hansı məzənnə ilə ödənilməlidir? – VİDEO\n17 Avqust 2016 / 10:31 / Baxış sayı: 2325 Xarici valyutada kredit götürmüş şəxs aylıq borcu manatla ödəyəndə məbləğ bankın həmin günə müəyyən etdiyi məzənnə ilə hesablanır. Bu da narazılığa səbəb olur. Müştəri rəsmi məzənnəyə uyğun ödəniş etmək istəsə də, qanun buna yol vermir.\nMərkəzi Bankın qərarına əsasən, banklar xarici valyutanı rəsmi məzənnədən 4 faiz aşağı və ya yuxarı hədlə alıb-sata bilər. Bu həd çərçivəsində məzənnənin müəyyənləşdirilməsi sərbəstdir. Kredit ödənişi vaxtı da bankın təyin etdiyi məzənnəyə uyğun məbləğ qəbul olunur.\nBu hal vətəndaşların etirazına səbəb olsa da, banklar qanunvericiliyə uyğun hərəkət edir. Ancaq vətəndaş pulunu krediti ödədiyi bankda konvertasiya etdirməyə bilər.\nBununla yanaşı, ay ərzində də gündəlik məzənnələri izləmək tövsiyyə olunur. Növbəti ödənişə qədər dolların ən ucuz olduğu gün manatı bu valyutaya dəyişib saxlamaq, ödəniş günü isə banka təqdim etmək olar.\nMövzu ilə bağlı daha ətraflı videomaterialı təqdim edirik.


Keçmiş Mənzil-Kommunal Təsərrüfatı naziri vəfat edib\n05:58 18 Avqust 2019\n13:13 22.10.2018 (Yenilənib 14:15 23.10.2018) Qısa URL\nS.Abdullayev Mənzil-Kommunal Təsərrüfatı naziri postunu 1992-1999-cu illərdə tutub\nBAKI, 22 oktyabr — Sputnik. Azərbaycanın sabiq naziri Sucəddin Mustafa oğlu Abdullayev uzun sürən xəstəlikdən sonra, ötən gün axşam saatlarında vəfat edib. Sputnik Azərbaycan xəbər verir ki, bu barədə Azərbaycanın sabiq Maliyə naziri Fikrət Yusifov sosial şəbəkədə məlumat verib.\n"Bu gün 21 oktyabr 2018-ci il tarixdə əziz bir insanı — Sucəddin Abdullayevi itirdik. Sucəddin Abdullayev 1992-1995 ci illərdə Azərbaycan Respublikasının Mənzil-Kommunal Təssərrufatı naziri, bu nazirlik komitəyə çevrildikdən sonra isə 1995-1999 cu ilərdə Mənzil-Kommunal Təssərrufatı Komitəsinin sədri vəzifəsində çalışıb. O, dostluq simvolu idi. Dostlarının uğuruna uşaq kimi sevinməyi bacaran, tanımadığı insanlara ürəkdən kömək əli uzadan bir insan bizləri tərk etdi bu gün. Onun xatirəsi dostlarının və yaxınlarının qəlbində daim yaşayacaq. Allah Sənə rəhmət eləsin əziz dost, qəbrin nurla dolsun" — deyə sabiq nazir yazıb.\n© Photo: A24\nQeyd edək ki, S.Abdullayev 1949-cu ildə Gədəbəy rayonunun Nəriman kəndində doğulub. O, Milli Azadlıq Hərəkatında xüsusi yeri olan, 1990-91-ci illərdə Azərbaycan Xalq Cəbhəsinin təşkilat komitəsinə rəhbərlik etmiş, 1991-ci ildə müəmmalı sui-qəsd nəticəsində həyatını itirmiş Arif Abdullayevin qardaşıdır.\nSucəddin Abdullayev, Mənzil-Kommunal Təsərrüfatı Nazirliyi, sabiq nazir, vəfat


“Qarabağ” FK şəhid övladlarının əlindən tutsun… – MÜRACİƏT – www.din.az\nSiyasət“Qarabağ” FK şəhid övladlarının əlindən tutsun… – MÜRACİƏT\n“Qarabağ” FK şəhid övladlarının əlindən tutsun… – MÜRACİƏT\nŞəhid övladlarının əlindən tutun…\nAzərbaycan-Kıbrıs Dostluq Cəmiyyəti maraqlı bir təkliflə “Qarabağ” Futbol Klubuna müraciət ünvanlayıb.\nDin.az sözügedən müraciəti olduğu kimi təqdim edir: “Azərbaycan Respublikası “Qarabağ” Futbol Klubunun Rəhbəri, idarə heyəti və kollektivinə Azərbaycan-Kıbrıs Dostluq Cəmiyyəti adından, həmin cəmiyyətin Sədri Orxan Həsənoğlu tərəfindən\nƏvvəlcə Sizi Azərbaycan-Kıbrıs Dostluq Cəmiyyətinin hər bir üzvü adından və şəxsən öz adımdan salamlayıram! Çox hörmətli “Qarabağ” Futbol Klubunun rəhbərliyi və klubun inkişafına töhfə verən idmançılarımız! Sizin Azərbaycan idman tarixindəki uğurlarınız biz də daxil olmaqla, dünyanın müxtəlif guşələrində yaşayan azərbaycanlıları çox sevindirir. Bu qürurverici nəticələr ölkəmizin tanıdılmasında böyük önəm daşıyır. Hər dəfə “Qarabağ”ımızın futbolçuları meydana çıxdıqda hər bir Vətənini sevən azərbaycanlının ürək ritmləri dəyişir, həyəcanlanır. Sevinc və kədər qarışıq hisslər duyğularımıza hakim kəsilir. Hörmətli klub rəhbərliyi! Rəhbərlik etdiyiniz klubda apardığınız quruculuq işləri, düzgün strategiya, klub ilə yanaşı ölkəmizin idman arenasındakı nüfuzunun daha da güclənməsini sürətləndirir. Uğurlu fəaliyyətiniz idmanımızın gələcəyinə olan ümidlərimizi artırır. Bizi çox sevindirir. 7 ildir Şimali Kipr Türk Respublikasında fəaliyyət göstərən Azərbaycan-Kıbrıs Dostluq Cəmiyyəti (AKDC) daim doğma Azərbaycanımızı qürur hissi ilə təmsil etməyə çalışır. Cəmiyyətimizin bu ölkənin ictimai-siyasi həyatında xüsusi etibarı var. AKDC olaraq bu ölkədə vətənimizin dövlət maraqlarını şərəf hissi ilə daim qoruyur və təbliğ edirik. Şimali Kipr Türk Respublikası ərazisində ölkəmizin diplomatik nümayəndəliyi fəaliyyət göstərmir. Buna görə də Cəmiyyətimiz bu missiyanı qeyri-rəsmi olaraq həyata keçirir və hər bir üzvünə ölkəmizi layiqli təmsil etməyi, dövlət maraqlarına xidmət borcunu aşılayır. Hörmətli klub rəhbərliyi! Cəmiyyətimizin üzvü olan, hal hazırda AR Diasporla İş üzrə Dövlət Komitəsinin əməkdaşı gənc araşdırmacı-yazar dostumuz Əbülfəz Şeydabəyovun öz şəxsi sosial şəbəkəsində yazdığı təklifi, hamılıqla müzakirə etdikdən sonra sizlərə ünvanlayırıq: Bildiyiniz kimi, müasir beynəlxalq futbol oyunlarında komandaların stadiona hər bir oyunçunun əlindən tutan azyaşlı uşaqla çıxma praktikası mövcuddur. Qarabağ FK-nın da Bakıda keçirilən oyunlarına yaxşı olardı ki, Qarabağ döyüşlərində qəhrəmanca mübarizə aparan, şəhidlik zirvəsinə yüksələn, igid oğullarımızın, qazilərimizin övladları və ya nəvələri dəvət olunsun. Futbolçularımız stadiona, damarlarında Qarabağ axan uşaqların əlindən tutaraq daxil olsunlar. Bütün dünyadan izləyicisi olan bu kimi ali beynəlxalq oyunlar bəlkədə 20 ildən artıqdır apardığımız Qarabağ həqiqətləri informasiya mübarizəmizə böyük töhfə verər. Ayrıca Vətənimizin ərazi bütövlüyü uğrunda canlarını, sağlıqlarını fəda etmiş insanların xatirəsi yad olunar və dünya bizim üçün Qarabağ sözünün “Ya İstiqlal Ya Ölüm” and-devizi olduğunu bir daha qulağına sırğa etmiş olar. Bu uşaqların millətin hansı övladlarının balası olduğunu isə ya oyundan sonra, ya da oyundan əvvəl yerli media nümayəndələrimiz bir neçə əcnəbi dildə press-reliz yazmaqla xarici jurnalistlərə və medya orqanlarına ünvanlaya bilər.\nBeləcə yaşıl futbol meydançasından Qarabağın yaşıl yaylalarına salamımız bu uşaqların qartal baxışları ilə yayılmış olar. Oyunlar ərəfəsində ölkəmizə qonaq gələn əcnəbi jurnalistlərin də bu məqamı qeyd etməsi ilə dünya-bir daha eşitmiş olar ki, Azərbaycan gəncliyi Qarabağı Unutmayıb! Və Azərbaycan xalqı bir gün mütləq tarixi ədaləti bərpa edərək, Qarabağın ən yüksək zirvəsinə üç rəngli, ay ulduzlu dövlət bayrağını sancacaq.Qarabağ futbol klubu isə Avropa klublarını artıq doğma Ağdamın mərkəzində qəbul edecek. Bu hər birimizin heqiqetimizdir. Sizə bir daha təşəkkür edir, növbəti oyunlarda ölkəmiz adına daha yeni idman uğurlarına imza atmağınızı arzulayırıq. İnanırıq ki, Qarabağ futbol klubu olaraq Azərbaycanın müstəqilliyi və torpaq bütünlüyü uğrunda canından keçən şəhidlərimizin övladları ilə bağlı irəli sürdüyümüz təklifi deyerlendirer və bununla da çox milyonlu dünya azərbaycanlılarını da sevindirer. Əvvəlcədən Sizə öz dərin hörmət və ehtiramlarımızı bildiririk”. / A24.az


www.XALQXEBER.az » İqtisadiyyat » "Beynəlxalq Bank" əmanətlər üzrə faiz dərəcələrini birtərəfli endirib - ŞİKAYƏT\nAzərbaycan Beynəlxalq Bankı (ABB) pulunu bu bankda saxlayan əmanətçilərin dollarla olan əmanətlərinin faizlərini birtərəfli qaydada aşağı salıb.\nBu barədə bankın öz müştərilərinə göndərdiyi məktubda bildirilib.\nMüraciətdə əmanət üzrə faiz dərəcələrinin birtərəfli olaraq 2%-ə endirilməsi bildirilir (hazırda 5% və daha yuxarıdır). Bank bunu onunla əsaslandırır ki, onun vəziyyəti ciddi şəkildə pisləşib, sabiq rəhbəri Cahangir Hacıyevin dövründə müəyyən olunmuş faiz dərəcələri isə yüksəkdir.\nBank bu dəyişikliyi edərkən Mülki Məcəllənin 422-ci maddəsinə istinad edərək bildirir ki, şərait əhəmiyyətli dərəcədə dəyişib.\nAmma tanınmış hüquqşünas Əkrəm Həsənov bankın bu addımını qanunsuz, əmanətçilərin hüquqlarını pozan qərar və anvantra adlandırır: "Xatırladıram ki, həmin maddənin 422.1-ci maddəsinə əsasən, tərəflərin müqavilə bağlayarkən əsas götürdükləri şəraitin əhəmiyyətli dərəcədə dəyişməsi onun dəyişdirilməsinə və ya ləğv edilməsinə əsas verir. Şəraitin dəyişməsi o halda əhəmiyyətli sayılır ki, əgər tərəflər bu dəyişməni ağlabatan şəkildə əvvəlcədən görə bilsəydilər, müqaviləni əhəmiyyətli dərəcədə fərqlənən şərtlərlə bağlayar və ya ümumiyyətlə, bağlamazdılar. Bu yanaşma qanunsuzdur".\nBelə ki, həmin Mülki Məcəllənin 948.3-cü maddəsində deyilir: “Fiziki şəxs əmanəti müəyyən müddət qurtardıqdan sonra və ya müqavilədə nəzərdə tutulan hallar baş verdikdə qaytarılmaq şərtləri ilə qoyduqda əmanət üçün faizlərin bank əmanəti müqaviləsində müəyyənləşdirilmiş miqdarı bank tərəfindən birtərəfli qaydada azaldıla bilməz. Əgər müqavilədə ayrı qayda nəzərdə tutulmayıbsa, bankın hüquqi şəxslə bağladığı bu cür bank əmanəti müqaviləsi üzrə faizlərin miqdarı birtərəfli qaydada dəyişdirilə bilməz”. Yəni bankın birtərəfli qaydada əmanət üzrə faiz dərəcəsini dəyişməyə ixtiyarı yoxdur.\nHüquqşünas bildirir ki, ABB uzaq başı öhdəliklərini könüllü restrukturizasiya edə bilərdi. ABB cari ildə belə bir addımı xarici kreditorlarına münasibətdə edib. Amma buna kreditorların 2/3 hissəsinin razılığı tələb olunur.\n"Niyə xarici kreditorlara gəldikdə onlarla danışıqlar aparılır, razılıqları istənilir, yerli əhaliyə gəldikdə isə saymazlıq nümayiş etdirilir?", - deyə hüquqşünas soruşur.\nƏ.Həsənov bankın vəziyyətinin pisləşməsi ilə bağlı məktubda göstərilən arqumentləri də ciddi saymır: "Əvvəla, dövlətimiz təkcə bu il 1 mlrd. manat zərəri olan "Beynəlxalq Bank"a 3 mlrd. manat hədiyyə edib. Yəni 2 mlrd. manat qabağa düşən bankda vəziyyət yenə pisləşib? Nə tez daş saldılar bu vəsaitin də başına?"\nHüquqşünas bildirir ki, həmin əsasla eyni məntiqlə onda banklara dollarda borcu olanlar da faiz dərəcəsini birtərəfli qaydada aşağı sala bilər: "Onların da vəziyyəti çox pisləşib, amma onlara 3 mlrd. manat peşkəş verən də yoxdur".\nƏ.Həsənov bildirir ki, yəni ABB-yə dollar krediti ilə borcu olanlar "Beynəlxalq Bank"ın bu məktubundan faydalanaraq onu məhkəməyə verə bilərlər: "Axı niyə banka müştərisinə münasibətdə bunu etmək olar, müştəriyə isə banka münasibətdə olmaz? Odur ki, əslində, "Beynəlxalq Bank" bu hərəkəti ilə bütün bank sistemini ciddi silkələyəcək. İndi borclular da faiz dərəcələrinin kəskin azaldılmasını (və digər şərtlərin də dəyişdirilməsini) tələb edəcəklər, xüsusilə dollar kreditlər üzrə".\nBankdan belə məktub almış əmanətçilərə gəlincə isə, hüquqşünas onlara "Beynəlxalq Bank"ı məhkəməyə verməyi tövsiyə edir: "Bankın bu hərəkəti qanunsuzdur. Haqqınızı tələb edin".\nEkspert bildirir ki, ABB-nin bu addımı ölkənin bank sisteminə və digər banklara da etimadın azalmasına səbəb ola, nəticədə əmanətlərin geri çəkilməsi ilə nəticələnə bilər: "Bu addım bir daha bank sistemində özbaşınalığın, idarəçiliyin və nəzarətin səmərəsiz olmasından xəbər verir", - deyə hüquqşünas bildirib.


Rusiya daha bir ölkənin diplomatını ölkədən çıxardı\n20:45 18.02.2021 88\nRedaktor.az xəbər verir ki, bunu Rusiya Xarici İşlər Nazirliyinin (XİN) rəsmi nümayəndəsi Mariya Zaxarova deyib. Onun sözlərinə görə, ölkəsi bu addımı Tallinin Rusiya səfirliyinin əməkdaşını “persona non qrata” elan etməsinə cavab olaraq atıb.\n“Bu yaxınlarda and içən Estoniyanın yeni hökuməti, bəlkə də bu şəkildə Vaşinqton və Brüsseldəki kuratorlarına sədaqət göstərməyə qərar verərək, Rusiyanın Estoniyadakı səfirliyinin diplomatını əsassız olaraq “persona non qrata” elan etdi”, - deyə Rusiyanın XİN nümayəndəsi bildirib.\nOnun sözlərinə görə, həmin diplomat Moskva və Tallinin əməkdaşlıq etdiyi sahələrdə - təhsil və mədəniyyət sahəsində fəaliyyət göstərirdi.\nXatırladaq ki, fevralın əvvəlində Rusiya İsveç, Almaniya və Polşanın diplomatlarını qanunsuz aksiyalarda iştirak etdiklərinə görə ölkədən göndərmişdi. Buna cavab olaraq Berlin, Varşava və Stokholm da rusiyalı diplomatları deportasiya etmişdi. //Qafqazinfo


Heydərovların şirkəti yeni yüz milyonlarının üstünü açıb » Anaxeber.info online xəbər portalı\nTarix: 10-09-2019 10:04\n“Gilan” MMC bu il ikinci dəfə nizamnamə kapitalının həcminə nəzər salıb.\nİndi şirkətin nizamnamə kapitalı 0,5 mlrd. dollara yaxınlaşır.\nKommersiya hüquqi şəxslərin reyestrinə əsasən, bu yaxınlarda “Gilan” MMC-nin nizamnamə kapitalı 395 850 678 manatdan 763 066 044 manata qədər artırılıb. Bu ilin əvvəlində nizamnamə kapitalı 22 182 402 manat təşkil edirdi. Şirkətin nizamnamə kapitalının artırılmasının birinci mərhələsi iyunda baş verib.\nXatıladaq ki, bu il fevralın əvvəlində “Gilan” MMC səhmlərin nominal qiyməti 70 mln. manata bərabər olan 99,64% payını “AFB Bank” ASC-ə satıb. Paralel olaraq “Gilan Holding” MMC-nin də nizamnamə kapitalı artırılıb. İndi şirkətin nizamnamə kapitalında 4000 manat əvəzinə (2019-cu ilin avqustuna qədər) 98 483 064 manat var. Həmçinin holdinqin iki aparıcı strukturunun da (“Benkons” MMC və “United Enterprises Azərbaycan” MMC) kapitalı bir neçə milyon manat artırılıb.\nXatırladaq ki, bu ilin fevral və aprelı aylarında dövlət reyestr məlumatlarına “Gilan” MMC və “Gilan Holding” MMC barədə dəyişikliklər edilib, bu güman ki, onların sahiblərinin heyəti və pay iştirakı ilə bağlıdır. Bu dəyişikliklərlə bağlı Turan İA-ninn məlumatı holdinq rəhbərliyi tərəfindən təkzib edilməyib.\n2013-cü ilə olan açıq məlumatlara əsasən, Gilanda Birləşmiş Ərəb Əmirliyində fəaliyyət göstərən “Sahra” FZCO və “Shams Al Sahra” FZCO şirkətləri vasitəsilə 50/50 nisbətdə Tale və Nicat Heydərovlar (fövqəladə hallar naziri Kəmaləddin Heydərovun oğulları) paya sahibdir. Şirkətin aktivlərinə Azərbaycan ərazisində və ölkədən kənarda çoxlu sayda müəssisə və daşınmaz əmlak daxildir.\nBəzi məlumatlara görə, onların sayı 300-ə çatıb.\n2018-ci ildə xarici KİV-lərdə dərc edilən yazılarda görə, Heydərovlar ailəsi Gilan Holding-dəki payının bir hissəsini Azərbaycandakı hakim Əliyev ailəsinə verib. Bu məlumat nə təsdiq, nə də təkzib edilib.


Tarixçi alimdən partiya sədrinin sözlərinə DƏSTƏK » Aztehsil.com\nDilavər Əzimli: "Qərb və Rusiya tarixən Turan dünyasının məhvində maraqlı olub”.\n"Azərbaycan ərazilərinin bütövləşməsi Turanın yaranması deməkdir”.\nAztəhsil.com xəbər verir ki, Cümhuriyyət Xalq Partiyasının sədri Bədrəddin Quliyev moderator.az saytına müsahibəsində uzun əsrlər boyu ruslar və anqlosaksların türk dünyasını parçalamağa cəhd etdiyini, Osmanlı imperiyasına gücləri çatmadıqları üçün ən çox Azərbaycana təzyiq göstərdiklərini vurğulayıb.\nPartiya sədrinin sözlərinə görə, məhz bu səbəbdən də Azərbaycan türk dünyasının ən çox torpaq itkisinə məruz qalan dövlətidir.\nMəsələ ilə bağlı açıqlama verən Bütöv Azərbaycan Ocaqlarının ideologiya üzrə başqan müavini, tanınmış pedaqoq, tarixçi alim Dilavər Əzimli türk dünyasına yönəlik hücumlarda Qərbin və Rusiyanın maraqlarının üst-üstə düşdüyünü, ərazimizin bir neçə yerə bölündüyünü təsdiqlədi:\n"XVIII əsrdən başlayaraq Türk dünyasının faciəsi başladı. Buna qədər Avropa dövlətləri həyata keçirdikləri məkrli planlar əsasında Türk dünyasının iki imperiyası olan Azərbaycan Səfəvilər dövləti ilə Osmanlı imperiyasını toqquşdura bildilər. Bu zamana qədər isə o biri türk dövlətləri sıradan çıxmışdı. Azərbaycan Səfəvilər dövləti də süqut etdikdən sonra Türkün bir qalası-Osmanlı imperiyası qaldı. Bütün Avropa dövlətləri və Rusiya Osmanlı üzərinə yeridilər. Sonunu da bilirsiniz.\nTəbii ki, bu proseslər nəticəsində Azərbaycan bir neçə yerə parçalandı. Tarixi Azərbaycan ərazilərində Ermənistan, Gürcüstan yaradıldı. Ərazimizin bir hissəsi Rusiyanın tərkibinə qatıldı. Ən böyük ərazimiz də İran Fars rejiminin hakimiyyəti altına düşdü. Bu məsələdə Avropa və Rusiya dövlətlərinin, o cümlədən ABŞ-ın maraqları üst-üstə düşürdü.\nƏsas məsələ Turan dünyasını məhv etmək idi. Bunun yolu təbii ki, ilk növbədə Azərbaycan ərazilərinin parçalanmasından keçirdi. Çünki Azərbaycan türk dünyasını birləşdirən bir ürək idi. Yəni, bu ürəyi ələ keçirməklə türk dünyası parçalanırdı. Demək, baş verən proseslər nəticəsində bütün türk dünyası ziyan çəkdi.\nBu gün bu mənada Azərbaycanın birləşməsi məsələsində həmin dövlətlər eyni maraqdan çıxış edir və qarşısını almağa çalışırlar. Çünki Azərbaycan ərazilərinin bütövləşməsi Turanın yaranması deməkdir. Amma bu proses qarşısıalınmaz prosesdir və inanırıq ki, nə zamansa həyata keçəcəkdir".\nNobelçi alimdən cahilliyi müsəlmanlıqla bağlayanlara sillə kimi cavab...


Zəngəzurdan dünya daha aydın görünür - XALQQAZETI.COM\n1, 30, 103... Sizcə, bu ədədlər nəyi ifadə edir? Burada bir riyazi, həndəsi anlam nəzərdə tutulmayıb. Bir siyasi – ideoloji anlam daşıyır. Riyazi, həndəsi silsilədən fərqli olaraq, siyasi – ideoloji silsilə bəlli bir nizama tabe ardıcıllıq deyil, mövcud hadisələrin xronoloji sıralanması yolu ilə yaradılır.\n1 – havadarlarının ciddi siyasi – hərbi dəstəyi ilə bizim torpaqları uzun illər işğal altında saxlamış Ermənistan üzərində tarixi Zəfərimizin birinci ildönümünü, 30 – dövlət müstəqilliyimizi bərpa etməyimizin 30- cu ildönümünü, 103 – müstəqil dövlət qurmağımızın (öz milli sərhədlərimiz daxilində və ümumən Yaxın Şərqdə ilk cümhuriyyətin elanının) ildönümünü ifadə edir.\nHər üçü bizə əzizdir.\n200 illik gedişat...\nBizim dövlət müstəqilliyinin bərpası haqqında qərar qəbul etməyimizlə birgə (hətta, ondan da bir qədər öncədən) bədxah “qonşular”ın ərazilərimizə qarşı açıq, gizli, siyasi, ideoloji, mətbu, silahlı... hücumları da başlamış oldu. Təbii ki, bu, yalnız Ermənistan siyasi – hərbi rəhbərliyinin işi deyildi, həm də dünya erməniliyinin, Ermənistanın üzdə və dərində olan bir xeyli havadarının ortaq qərarı idi. Elə bir qərar ki, onun hədəfi Qafqazda müstəqil Azərbaycan dövlətinin mövcudluğunu ya inkar edirdi, ya da ancaq şikəst Azərbaycan kimi qəbul edilirdi. Bu, təqribən 200 illik bir keçmişə əsaslansa da, həmin gedişatın dayandırılmasının birinci ildönümünü indi qeyd edirik. Bu mübarək gün bizə müstəqillik nemətini, zövqünü almağa imkan verir. Əziz şəhidlərimizin ruhu qarşısında dərin sayğı ilə əyilir, onların ruhuna alqış söyləyirik! Ocaqları sönməsin! Onlar bisə müstəqilliyin, istiqlalın necəliyini, həm də müqəddəs bayrağımız dalğalanan Şuşalı Azərbaycanın necə bir qürur qaynağı olduğunu yaşatdı, öyrətdi!\nYaralı qazilərimizə möhkəm cansağlığı, itkinlərimizin mümkün olan ən qısa zamanda tapılmalarını, bütün müharibə iştirakçılarımıza əmin-amanlıq, rifah diləyirəm.\nTəsdiq, təsbit və nəticələri\nƏlbəttə, Milli Ordu quruculuğu, mili müdafiə sənayesi qurmağımız, regional, beynəlxalq iqtisadi – siyasi münasibətlər sistemində özünəməxsus yerə, rola malik olmağımız da müstəqilliyimizin nemətləridir. Lakin neçə ki, bu nemətlər, imkanlar və quruculuq Şuşayadək gedib çıxmamışdı, natamam idi...\nVətən müharibəsindəki Zəfərlə Azərbaycan Respublikası dünyada öz layiqli yerini, nüfuzunu təsdiq və təsbit etdirmiş oldu. Şuşaya sancılan bayrağımız ölkəmizin suverenliyi, dövlət müstəqilliyimiz və milli kimliyimizlə bağlı rəmzi hadisələrə yenidən və sistemli baxış yaratdı. Və Şuşaya aparan iradə, Şuşadan sonrakı mənzillərin yollarını da cızır: Zəngəzur, Göyçə, İrəvan...\n44 gün ərzində işğalçıların 30 illik əsarətinin intiqamını ağır şəkildə almağımız tarixi ədalətin bərpa olunması deməkdir. Bu, sovetlər dövründə ortaya atılmış süni “Dağlıq Qarabağ” ifadəsinin siyasi leksikonumuzdan çıxarılmasına, o da öz növbəsində, tarixi torpaqlarımızda qurulmuş “Ermənistan Respublikası”ndakı yaşayış məntəqələrimizin əsl adları (Azərbaycanın milli toponimləri) ilə təqdim olunması və digər məsələləri gündəmə gətirdi. Mənim kimi bir neçə qələm sahibi onsuz da erməniləşdirilmiş adlardan istifadə etməməyə diqqət göstərirdik. Lakin bunun ümumxalq səviyyəsində təzahür etməsi lazımdı və indi bunu görmək çox xoşdur.\nYeni dönəm: 2021- ci ildən geriyə baxış\nVətən müharibəsindən sonra ölkəmizin qədəm qoyduğu yeni inkişaf mərhələsində həmçinin dövlətçilik tariximizdə müstəsna önəmə malik tarixi günlərin mahiyyətcə, məzmunca daha dəqiq təsbit olunması zərurəti yaranıb.\nBəli, 30 il öncə tarixi hadisə baş verib: Azərbaycan Respublikasının Ali Soveti 30 avqust 1991-ci ildə "Azərbaycan Respublikasının dövlət müstəqilliyinin bərpası haqqında" Bəyannamə, 18 oktyabr 1991-ci ildə isə həmin Bəyannaməni rəhbər tutaraq, “Azərbaycan Respublikasının dövlət müstəqilliyinin bərpa olunduğunu elan edən” Konstitusiya Aktı qəbul edib. Azərbaycan Ali Sovetinin 1991-ci ilin oktyabrındakı növbədənkənar sessiyası 4 gün müzakirələr apararaq, nəhayət, oktyabrın 18-də tarixi sənədi qəbul edib. (O vaxt həmin aktın lehinə Ali Sovetin 360 deputatından 258-i səs verib, bir qismi sessiyaya qatılmayıb, az bir qismi əleyhinə və bitərəf olaraq səs verib). “Dövlət Müstəqilliyi haqqında Konstitusiya Aktında oxuyuruq: “Azərbaycan Respublikasının Ali Soveti Azərbaycan xalqının ali dövlət mənafelərini rəhbər tutaraq və onun iradəsini ifadə edərək, 1918-ci ildən 1920-ci ilədək Azərbaycan Respublikasının beynəlxalq birlik tərəfindən tanınmış müstəqil dövlət kimi mövcud olduğunu qeyd edərək, ...Azərbaycan Respublikasının dövlət müstəqilliyinin BMT-nin Nizamnaməsində, digər beynəlxalq hüquq paktlarında və konvensiyalarında təsbit edilmiş prinsiplərə müvafiq surətdə beynəlxalq birliyin üzvü olan dövlətlər və BMT tərəfindən tanınmasına ümid bəsləyərək, Azərbaycan Respublikasının dövlət müstəqilliyinin bərpa olunduğunu elan edir”.\nMilli Məclisdə 28 Mayın Müstəqillik Günü, 18 Oktyabrın isə Müstəqilliyin Bərpası Günü adlandırılması ilə bağlı Qanun qəbul edilmişdir. Əslində, bizim dövlətqurma tariximiz çox qədimlərə gedib çıxır, lakin milli hüdudlarımızın bir hissəsində də olsa, milli əsaslı dünyəvi dövlət – Cümhuriyyət qurmağımız 103 il öncə baş verib. Doğrusu, hər il avqust – oktyabr ayları gəlincə, öz-özümə deyirdim, keçmiş müttəfiq respublikaların bir çoxu öz dövlət müstəqilliyi tarixini bizdən öncə qeyd edir, əslində, müstəqiilik uğrunda biz daha çox mübarizə aparmış, daha çox qurban vermişik və dövlət müstəqilliyi bayramımız da onlardan öncə olmalıdır.\n1918- ci ilin 28 mayında Azərbaycan Milli Şurası İstiqlaliyyət Bəyannaməsi ilə Azərbaycanın şimal torpaqlarında Azərbaycan Cümhuriyyətinin yarandığını elan edib. Bu tarixi sənədə görə Azərbaycan qonşu xalqlar və dövlətlərlə dostluq münasibəti quracaq müstəqil Azərbaycan dövlətinin idarəetmə şəkli xalq cümhuriyyətidir.\nGöründüyü kimi, əsl dövlət müstəqilliyi günümüz 28 maydır. Aydın görünür ki, “Azərbaycan Respublikasının dövlət müstəqilliyi haqqında” Konstitusiya Aktının məzmunu və başlığı arasında (texniki) uyğunsuzluğa yol verilib, bununla da Aktın adı “Müstəqilliyin bərpası aktı” əvəzinə, “Müstəqillik aktı” kimi qəbul edilib. İndiki düzəliş məhz bu uyğunsuzluğu aradan qaldıracaq.\nNə gözəl uyğunluqdur ki, düzəlişlər Azərbaycanın dövlət müstəqilliyini nə 30 il, nə də 103 il öncə ürəklə qəbul etməyən İran siyasi – hərbi rəhbərliyinin antiazərbaycan açıqlamaları fonunda baş verəcək. İran da, başqaları da Azərbaycanda Cümhuriyyət qurulanda hələ başqa üsul-idarədəydi. Dolayısı ilə də, birbaşa da, Azərbaycanın dövlət müstəqilliyi ilə bağlı irəli atılan hər addım, tarixi ədaləti bərpa edən hər hadisə, milli birliyimizə xidmət edən hər qərar müdafiə olunmalıdır. İran dursun bir yana, adı üstündə “uğursuz dövlət” olan Ermənistan belə bizə “DQMV” mövzusunda qondarma iradlar bildirir, bu düzəlişlərlə onu da silmiş olacağıq. Ermənilərin “arqument”lərindən biri odur ki, keçmiş DQMV heç vaxt müstəqil Azərbaycan Respublikasının tərkibində olmayıb və Sovet qanunvericiliyinə “uyğun olaraq” 1991-ci il 2 sentyabr tarixli “referendum”la Azərbaycan SSR-nin tərkibindən ayrılmışdır. Bu “arqument” yeni düzəlişlərlə tam sıradan çıxarılmış olacaq. İndi buyurub, “Azərbaycan Respublikasının dövlət müstəqilliyi haqqında” Konstitusiya Aktına deyil, “Azərbaycan Respublikasının dövlət müstəqilliyinin bərpası haqqında” akta istinad edə-edə dursunlar.\nMüqəddəs rəmzlərimiz: bayraq, gerb, himn\nBizim Cümhuriyyət dövründə qəbul olunmuş Dövlət Bayrağı, Dövlət Gerbi və Dövlət Himnimiz çağdaş Azərbaycan dövlətinin rəmzləridir. Azərbaycanımızın dövlət suverenliyini tərənnüm edən həmin bayraq, gerb, himn Xalq Cümhuriyyətimizin əziz mirasıdır.\nSözügedən düzəlişlər əziz Cümhuriyyətimiz və çağdaş dövlətimiz arasında siyasi – hüquqi varisliyin daha qabarıq və dəqiq ifadə olunmasını təmin edəcək. Təsadüfi deyil ki, qonşu Gürcüstanda da milli dövlətin elan olunduğu 26 may günü məhz “Müstəqillik Günü” adlandırılır; ABŞ da öz yaranma tarixini “İstiqlaliyyət Günü” olaraq bayram edir.\nBeləliklə, 28 May tarixinin Müstəqillik Günü, 18 Oktyabr tarixinin isə Müstəqilliyin Bərpası Günü kimi təsbit olunması dövlət suverenliyimizin məhz 1918-ci ildə bərqərar olunması faktına əsaslanır. Bu, ərazi bütövlüyünü bərpa etmiş çağdaş Azərbaycanın 1918-ci ildə qurulmuş Azərbaycan Cümhuriyyətinin tamhüquqlu varisi olduğunu dəqiq ifadə edir. Uzunmüddətli perspektivdə isə soydaşlarımızın öz tarixi torpaqlarına, o cümlədən Zəngəzura dinc yolla qayıdışı planları üçün əsasları daha da gücləndirəcəkdir.\n13 Oktyabr 2021 00:37 - CƏMİYYƏT


“Bala qırğı”: Trampın xarici siyasət üzrə yeni\n“Bala qırğı”: Trampın xarici siyasət üzrə yeni müşaviri də köhnənin yolunu gedcək – TƏHLİL\n15:06 25 Sentyabr 2019 Oxunub : 2944\nDünyanın ən güclü dövlətinin “boz kardinalı” vəzifəsində “müharibə qırğısı” kimi tanınmış Con Boltonu əvəz edən Robert O`Brayen kimdir? Prezident Donald Tramp özü sayca dördüncü müşavirin haqqında “Twitter”də belə yazıb: “Hazırda Dövlət Departamentində girovlarla iş üzrə prezidentin xüsusi nümayəndəsi vəzifəsini uğurla icra edən Robert O`Brayeni Milli Təhlükəsizlik üzrə yeni müşavir təyin etdiyimi böyük sevinc hissilə bildirirəm. Mən Robertlə çox və ağır işləmişəm. O, işinin öhdəsindən yaxşı gəlir”.\nEtiraf etməliyik ki, bir çox dünya ölkələrinin taleyi məhz Amerikanın xarici siyasi xəttindən asılı olaraq, dəyişə bilər. Ona görə də, bu suallar kifayət qədər ciddidir: O`Brayenin prezidentin belə yüksək etimadını qazanması nə ilə bağlıdır? Onun təyinatı Amerikanın xarici siyasi xəttində nə kimi dəyişikliyə səbəb olacaq?\nİxtisasca hüquqşünas və politiloq olan Robert O`Brayen əvvəllər yüksək postlar tutmayıb. Uzun illər ABŞ Dövlət Departamentində çalışmış O`Brayen Əfqanıstanda məhkəmə islahatları üzrə birgə komissyanın amerikalı həmsədri, ABŞ-ın mədəniyyət obyektləri üzrə məşvərətçi komissyasının üzvü olub. BMT strukturlarında iş təcrübəsinə malik olmaqla yanaşı, ABŞ Silahlı Qüvvələrinin ehtiyatda olan mayor rütbəli zabitidir. “Larson O`Brien” hüquq şirkətinin həmtəsisçilərindədir. ABŞ prezidentliyinə namizədlər Skot Uoker, Ted Kruz və Mit Romninin xarici siyasət üzrə məsləhətçisi olub. 2013-2014-cü illərdə Respublikaçılar partiyasının xətti ilə Ukrayna və Gürcüstanda keçirilən seçkiləri müşahidə edib. 2018-ci ildən etibarən Dövlət Departamentində girovlarla iş üzrə prezidentin xüsusi nümayəndəsi vəzifəsində çalışır.\nMəhz bu vəzifədə çalışdığı müddətdə bir sıra səs-küylü işlərdə uğur qazanması Robert O`Brayenə prezident Donald Trampın xüsusi etimadını qazandırdı. Yəməndə 2017-ci ildə oğurlanaraq 18 ay girov saxlanılmış Amerika vətəndaşı Denni Berçin azad olunmasını Donald Tramp xüsusi təmtəraqla qeyd edərək, böyük nailiyyət kimi qiymətləndirdi. Amerikalı girovun azad edilməsinə həsr olunmuş mərasimdə çıxış edən Robert O`Brayen “Prezident heç bir güzəştə getmədən, heç bir girov mübadiləsi etmədən öz iradəsinin gücünə amerikalıların evlərinə qayıtmasına nail oldu”,- deməklə, bu uğuru Trampın adına yazdı.\nTürkiyədə casusluqda ittiham edilərək, həbs olunmuş keşiş Endryu Bronsonun azad edilməsi Robert O`Brayenin danışıqlar aparmağı və nəticə əldə etməyi bacaran siyasətçi imici qazanmasına gətirib çıxardı.\nDigər səs-küylü hadisə isə İsveçdə həbs olunan məşhur amerikalı reper Eysap Rokkinin (Asap Rocky) azadlığa çıxaraq, vətəninə qayıtması idi. Reperin məhkəməsində ABŞ dövləti adından nümayəndə qismində iştirak edən Robert O`Brayen İsveç tərəfi ilə apardığı danışıqlar nəticəsində Eysap Rokkinin şərti azadlığa çıxmasına nail oldu. Hər üç hadisə Donald Trampın ölkədaxili reytinqinin yüksəlməsində təsirli faktor oldu.\nO`Brayenin 2016-cı ildə qələmə aldığı “Nə qədər ki Amerika yatırdı: Böhranlı dünyada Amerikanın liderliyini necə təmin etmək olar?” adlı kitabında onun xarici siyasətə dair fikirləri yer alır. O`Brayenin öz kitabında 44-cü prezident Barak Obamanı kəskin tənqid etməsi, guman ki, Donald Trampın diqqətindən yayınmayıb. O`Brayen 2015-ci ildə İranın nüvə proqramı üzrə işləri dayandırması müqabilində ona qarşı sanksiyaların ləğvini nəzərdə tutan müqavilənin imzalanmasını “Obamanın ağılsızlığı” və “fəlakət” adlandıraraq, bu müqaviləni 1938-ci ildə Britaniyanın baş naziri Nevil Çemberlinin imzaladığı Münhen sazişi ilə müqayisə edib (Həmin sazişə əsasən Adolf Hitler Çexoslavakiyanın bir hissəsini ilhaq etmişdi). “Bizim inqilabçı İrana güvənə biləcəyimizə və onun nüvə silahı yaratmaq məqsədindən əl çəkəcəyinə aid heç bir dəlil yoxdur”,- yazan O`Brayen keçmiş milli təhlükəsizlik üzrə müşavir Con Boltonun “şinel”indən çıxdığını bir daha nümayiş etdirib. Xatırladaq ki, Con Bolton 2005-ci ildə ABŞ-ın BMT Təhlükəsizlik Şurasında nümayəndəsi işlədiyi vaxt O`Brayen onun müavini olub.\nYeni təyinat onu göstərir ki, Tramp xarici siyasətində əvvəlki hədəflərindən geri çəkilmək niyyətində deyil ancaq bu hədəflərə nail olmaq üçün ətrafına tərəfdaş toplamalıdır. Məhz bu səbəbdən ona beynəlxalq müstəvidə danışıqlar apara bilən və nəticələr əldə etməyi bacaran siyasətçi lazım idi ki, bu məsələdə seçim O`Brayenin üzərində dayandı.\nTeqlər: RobertO`Brien Tramp


Azərbaycanın tanınmış əməkdar artisti vəfat etdi (FOTO) » Tərəqqi.tv\nƏməkdar artist, dirijor Ziya Bağırov vəfat edib.\nQaynarinfo xəbər verir ki, bu barədə Əməkdar artist Nüşabə Ələsgərli sosial media hesabında məlumat verib.\nQeyd edək ki, mərhum sənətçi 1962-1972-ci illərdə Z. Bağırov Bakı Hərbi Mahnı və Rəqs ansamblında, 1972-1978-ci illərdə Azərbaycan Dövlət Televiziya və Radio Verlişləri Komitəsində, 1978-1998-ci illərdə M.Maqomayev adına Azərbaycan Dövlət Filarmoniyasının F.Əmirov adına Mahnı və Rəqs ansanblında dirijor vəzifəsində çalışıb.\n1962-ci ildən 1998-ci ilə qədər iş fəaliyyəti ilə bağlı bir çox xariсi ölkələrdə qastrol səfərlərində olan Z.Bağırov, bu səfərlər zamanı Azərbaycan mədəniyyətini təmsil edib. O, 1999-cu ildən etibarən isə Musiqili Komediya Teatrında çalışırdı.\nZ.Bağırov 81 yaşında dünyasını dəyişib.\nPolis rəisi vəfat etdi


İlham Əliyevlə xanımı DÇ-2018-in açılışında – Yenicag.Az\nAna Səhifə Layihələr DÇ-2018 İlham Əliyevlə xanımı DÇ-2018-in açılışında\nİlham Əliyevlə xanımı DÇ-2018-in açılışında\nYeni Çağ Media Qrupu – İyun 14, 2018 - 23:08\nYenicag.az xəbər verir ki, Azərbaycan Respublikasının Prezidenti İlham Əliyev, birinci xanım Mehriban Əliyeva və Heydər Əliyev Fondunun vitse-prezidenti Leyla Əliyeva mərasimdə iştirak ediblər.\nRusiya dövlətinin başçısı bütün qonaqları Moskvanın əfsanəvi “Lujniki” stadionunda salamlayaraq, dünyanın mehriban futbol ailəsini çempionatın açılışı münasibətilə təbrik edib. Bu möhtəşəm idman hadisəsinin ilk dəfə Rusiyada keçirildiyini deyən Vladimir Putin ölkəsində bu idman növünə xüsusi sevginin bəslənildiyini də əlavə edib. O, bu idman bayramını Rusiyada qəbul etmək üçün dünya çempionatına məsuliyyətlə hazırlaşdıqlarını bildirib: “Harada yaşamağımızdan, hansı ənənələrə riayət etdiyimizdən asılı olmayaraq bizim hamımızı bu parlaq idman növü – futbola sevgi birləşdirir. Futbolun gücünün əsasını humanizm təşkil edir. Çünki bu, birlikdir”, – deyən Rusiya Prezidenti bu birliyi gələcək nəsillər üçün qoruyub saxlamağın vacibliyini vurğulayıb.\naçılış mərasimi, DÇ-2018, İlham Əliyev, Mehriban Əliyeva, Moskva, Rusiya,


David Şahnazaryan: "Azərbaycanda 235 hərbi əsirimiz var və hakimiyyət bunu gizlədir"\nEv Cəmiyyət David Şahnazaryan: “Azərbaycanda 235 hərbi əsirimiz var və hakimiyyət bunu gizlədir”\nErmənistanın keçmiş Milli Təhlükəsizlik naziri David Şahnazaryan.\nAzərbaycanda 235 erməni hərbi əsir var. Bu haqda Ermənistan Milli Təhlükəsizlik Bürosunun keçmiş rəhbəri David Şahnazaryan deyib. O televiziyada “Pressinq” verilişinə qatılıb və orda erməni əsrirlərin real sayı, həmçinin livan ermənisi Maral Nacaryanın Azərbaycanda saxlanıldığı yer haqda danışıb.\nJurnalist Şahnazaryandan soruşub ki, niyə hakimiyyət hələ də itkin düşənlər və əsirlərin siyahısını yaymayıb. Şahnazaryan deyib ki, hökümət bununla törətdiyi cinayəti ört-basdır etmək istəyir.\n“Mən real rəqəmləri təqdim etmək istərdim. Söhbət indi nədənsə dövlət sirri kimi göstərilən hərbi əsirlərdən gedir. Bu gün Azərbaycanda 235 erməni hərbi əsiri var. Onların arasında sivil vətəndaşlar və qadınlar da var”.\nKeçmiş nazir həmçinin deyib ki, Azərbaycan 64 erməni əsir hərbçini terrorçu elan edərək həbs edib və bu məlumatlar çox önəmlidir, onları gizlətmək əvəzinə hökümət beynəlxalq aləmə onlar haqda məlumat verməlidir.\nŞahnazaryanın sözlərinə görə erməni tərəfi müharibədə 6 minə yaxın itki də verib.\nKeçmiş nazir həmçinin Azərbaycanda əsirlikdə saxlanılan Suriya ermənisi Maral Nacaryanın Bakıya 70 km uzaqlıqda yerləşən Qobustan həbsxanasında olduğu haqda məlumat əldə etdiyini də bildirib.\nƏvvəlki məqaləRusiya “TikTok”-dan uşaqları kütləvi aksiyalara çağıran paylaşımların silinməsini istəyir\nNövbəti məqalədə“Putinin sarayı” haqda araşdırmanı YouTubedə 39 milyon nəfər izləyib [video]\nNavalnının həbsinə görə Rusiyaya tətbiq olunan sanksiyaların detalları bu həftə bilinəcək\nAvropa Birliyi ölkələrinin daimi nümayəndələri Rusiyanın müxalifət lideri Aleksey Navalnının həbs olunmasında iştirak edən Rusiya vətəndaşlarına qarşı sanksiyaları müəyyən etməyə başlayıb. Rusiya bu sanksiyaları...\nDaşınmaz əmlakın icbari sığortasında 26% azalma\nTrump-ın oğlu rusiyalı vəkildən Clinton-un əleyhinə informasiya almaq istəyib